ועדת הכספים, כנסת 19, פרוטוקול מספר 292, 2014-02-18 10:10

ניסן סלומינסקי: אני פותח את ישיבת ועדת הכספים.

ניסן סלומינסקי: אני מבין שמטעם רשות השידור נמצא עודד שהוא המשנה למנכ"ל.

<עודד בירגר: כן.

<עודד בירגר: צריכים להגיע לכאן אנשים נוספים.

<עודד בירגר: אני מתנצל בשמם אבל הם מתעכבים בכניסה.

<עודד בירגר: צריך להגיע לכאן מנהל אגף הגבייה, המבקרת ונוספים.

ניסן סלומינסקי: המנכ"ל יגיע?

<עודד בירגר: אני לא יודע.

<טמיר כהן: הוא נרשם.

ניסן סלומינסקי: אתה חבר ההנהלה?

<עודד בירגר: בוודאי.

ניסן סלומינסקי: יש לכם היום ישיבת הנהלה?

<עודד בירגר: לא שידוע לי.

ניסן סלומינסקי: אמרו לי שהוא קבע ישיבת הנהלה ב-10:30.

ניסן סלומינסקי: קצת מפליא שהוא לא מגיע, אבל בסדר.

בועז טופורובסקי: או שזה לא מפליא.

בועז טופורובסקי: הוזמן נציג לשכת עורכי הדין?

<טמיר כהן: הם מוזמנים לכל הדיונים.

ניסן סלומינסקי: אנחנו נמתין קצת עד שייכנסו אנשי רשות השידור.

ניסן סלומינסקי: אנחנו מקדמים בברכה את תלמידי כיתה י"ב של בית ספר איש שלום מכפר יונה.

ניסן סלומינסקי: אני מניח שהביקור שלכם כאן הוא במסגרת פרויקט אזרחות.

<קריאה: כן.

ניסן סלומינסקי: יפה מאוד.

ניסן סלומינסקי: רבותיי, אנחנו מתחילים בנושא הראשון שבסדר היום הוא המשך הדיון שלנו ברשות השידור.

ניסן סלומינסקי: אני רוצה להביע את מחאתי.

ניסן סלומינסקי: זה הדיון השני ואם הדיון הראשון היה על רקע של כתבה, הדיון הזה הוא כבר על רקע של דוח מסודר שאני מניח שהוגש להנהלה.

<איתנה גרגור: גם לדירקטוריון.

ניסן סלומינסקי: אם אני מבין מהדברים, להערכתי הוא ממש גובל בפלילים ואני מתפלא שמנכ"ל הרשות לא נמצא כאן.

<יואב אשכנזי: אני יכול להעיר הערה לגבי מנכ"ל הרשות?

ניסן סלומינסקי: אתה תוכל להעיר הערות.

ניסן סלומינסקי: אני אתן לך אבל כרגע אני אומר את דעתי.

<יואב אשכנזי: הוא יגיע.

<יואב אשכנזי: כרגע הוא בטיפול רפואי.

<יואב אשכנזי: הוא אמור להגיע לכאן.

ניסן סלומינסקי: הבנתי.

ניסן סלומינסקי: אתה הממונה על הגבייה?

<יואב אשכנזי: אני סמנכ"ל הגבייה בפועל.

ניסן סלומינסקי: אני אומר לך שכרגע זאת הגרסה השלישית שאני שומע לגבי המנכ"ל.

ניסן סלומינסקי: עד אתמול בלילה שמעתי שהוא בטוח מגיע ואפילו מברר.

ניסן סלומינסקי: הגרסה הראשונה אותה שמעתי הבוקר ממישהו – שוב, יכול להיות שהכול שמועות – שהוא מכנס ישיבת הנהלה בשעה 10:30 בבוקר ולכן הוא לא יכול להגיע.

ניסן סלומינסקי: השמועה השנייה שקיבלתי הייתה שהוא יושב עכשיו דיונים עם ועד העובדים ולכן הוא לא יוכל להגיע ועכשיו אתה אומר שהוא בהליך רפואי וכי הוא יגיע יותר מאוחר.

ניסן סלומינסקי: בסדר.

ניסן סלומינסקי: אני מקווה שהוא יגיע.

ניסן סלומינסקי: אם יגיע, נשמח לשמוע אותו.

ניסן סלומינסקי: בכל אופן, חיכיתי עם הדיון העיקרי עד שיוגש הדוח לדירקטוריון ויתקיים דיון וציפיתי וקיוויתי שלאור הדיון יוסקו מסקנות ובהתאם לכך נוכל אולי להתקדם.

ניסן סלומינסקי: נדהמתי לשמוע שהיה באמת דיון של הדירקטוריון אלא שההנהלה או מי שהיה צריך להיות, לא הגיע לדיון הזה ולכן לא היה דיון.

ניסן סלומינסקי: אם כך עובדת רשות השידור, יכול להיות שצריך לפרק את כל העסק הזה ולבנות הכול מחדש.

ניסן סלומינסקי: כלומר, אם הדירקטוריון וההנהלה כך עובדים אחד עם השני, אני מניח שצריכים כנראה לפרק את הרשות ולבנות אותה מחדש.

ניסן סלומינסקי: בכל אופן, אנחנו מתחילים את הדיון.

ניסן סלומינסקי: אני אומר חלק קטן מהממצאים ואני אומר שככל שאנחנו קצת יותר נכנסים פנימה, מתברר שהכשלים הם לא רק בתחום של הגבייה אלא הם גם בתחום של תלונות הציבור וגם בהרבה מאוד תחומים אחרים שאני לא יודע אם נעסוק בהם היום אלא יכול להיות שנתמקד רק בנושא של הגבייה ותלונות הציבור.

ניסן סלומינסקי: אני אומר את זה בצער כי בסך הכול זה שידור ציבורי וזה שידור ציבורי שאני באופן אישי – ואני מניח שגם הוועדה תחשוב כך – חושב שמדינת ישראל ועם ישראל כן צריך שידור ציבורי אבל כנראה לא השידור הציבורי הזה אלא אולי משהו שונה ואולי יותר טוב כי הכשלים הם לכל האורך.

ניסן סלומינסקי: כאמור, נתחיל רק בנושא של הגבייה.

ניסן סלומינסקי: אני מבין שהגבייה לרדיו היא דבר פשוט ואף אחד לא יכול להעביר טסט לרכב שלו בלי שהוא משלם את האגרה, כך שכולם משלמים את האגרה.

ניסן סלומינסקי: גובה אגרת הטלוויזיה הוא 345 שקלים כאשר ההערכה היא שהיא צריכה לתת סדר גודל של 519 מיליון שקלים בשנה.

ניסן סלומינסקי: הדוח מדבר על שבע שנים ואם נכפיל את הסכום בשבע שנים אלו, הסכום צריך להיות סדר גודל של 3.4 מיליארד שקלים שזה סכום שמסתובב ולהערכתי אף אחד לא יודע בדיוק מה קורה אתו.

ניסן סלומינסקי: זה משהו מדהים.

ניסן סלומינסקי: זה סכום מדהים שאף אחד לא יודע מה קורה אתו ואין עליו פיקוח.

ניסן סלומינסקי: סמנכ"ל הכספים נמצא כאן?

<טמיר כהן: הוא הוזמן.

ניסן סלומינסקי: זה שהוא הוזמן, זה בסדר.

ניסן סלומינסקי: קראתי בדוח – ואולי לא הבנתי נכון – את תגובת סמנכ"ל הכספים של רשות השידור והוא אומר ש"העבודה של רואי החשבון נעשתה ישירות מול אגף הגבייה ועבורו ולא הייתה התערבות שלנו בתהליך".

ניסן סלומינסקי: כלומר, סמנכ"ל הכספים של הרשות נמצא באו"מ ואין לו שום קשר.

ניסן סלומינסקי: בהמשך הוא אומר ש"יש חלוקת עבודה ואחריות ברורה בין אגף הגבייה לאגף הכספים".

ניסן סלומינסקי: כלומר, אגף הכספים אחראי רק על ההוצאה ואין לו שום קשר עם ההכנסה, אין לו שליטה ואין לו פיקוח ורק אגף הגבייה מטפל כחתול השומר על השמנת.

ניסן סלומינסקי: תגובה מדהימה.

ניסן סלומינסקי: אף פעם לא שמעתי דבר כזה שסמנכ"ל של גוף אחראי רק על החלק של ההוצאה ולא יודע מה נעשה עם 3.4 מיליארד שקלים שאמורים היו להיכנס.

ניסן סלומינסקי: אני מניח שלאגף הגבייה היו כמאה עובדים.

<יואב אשכנזי: כרגע אגף הגבייה מונה 93 עובדים.

עיסאווי פריג': כמה פיטרתם כתוצאה מכניסת עורכי הדין לכל התהליך?

ניסן סלומינסקי: לא פיטרו.

ניסן סלומינסקי: למה לפטר?

עיסאווי פריג': כתוב שעובדים פוטרו.

ניסן סלומינסקי: משום מה החליטו ללכת בשיטה של עורכי הדין ואנשי אגף הגבייה נשארו מובטלים ועושים כל מיני דברים אחרים ורק לא את הדבר הזה.

ניסן סלומינסקי: לקחו עורכי דין שהיו צריכים לגבות 3.4 מיליארד שקלים.

ניסן סלומינסקי: למישהו יש הערכה כמה הם הצליחו לגבות?

עיסאווי פריג': חצי מיליון שקלים.

ניסן סלומינסקי: 500 מיליון שקלים.

ניסן סלומינסקי: זה 15 אחוזים מהסכום המדובר.

עיסאווי פריג': וקיבלו 25 מיליון שכר טרחה.

ניסן סלומינסקי: הם קיבלו 130 מיליון.

ניסן סלומינסקי: אתה עומד נדהם.

ניסן סלומינסקי: אני לא מבין.

עיסאווי פריג': הראש לא תופס את זה.

ניסן סלומינסקי: לא תופס.

ניסן סלומינסקי: עורכי הדין מקבלים תיקים.

ניסן סלומינסקי: מהדוחות הקודמים מסתבר שחלק מהם בכלל מעבירים את הכסף לחשבון להם ולא לחשבון הרשות והכספים מהם לא עוברים לרשות, חלק בכלל לא עוברים וחלק עוברים כעבור שנה או שנתיים אחרי תחנונים גדולים שאגף הגבייה מתחנן או משהו כזה, וממשיכים לתת להם תיקים.

ניסן סלומינסקי: זה משהו נורא.

ניסן סלומינסקי: מעבר לכל התלונות שמגיעות בגין זה כי הם מקבלים כסף עבור כל דפיקה בדלת או דיווח על דפיקה בדלת, לא חשוב היכן ואצל מי, כך הם צוברים.

ניסן סלומינסקי: אני יודע על דוחות שהיו שבכפר מסוים, לפי הדוח שלהם הם ביקרו בשעה 9:20 – סתם אני לוקח שעה – וזה קרה בשלושים בתים בו זמנית.

ניסן סלומינסקי: בשלושים בתים דפקו בדיוק באותה שעה ועשו ביקור בית.

<יואב אשכנזי: כל הדברים האלה טופלו השבוע.

<יואב אשכנזי: מדובר על כפר ערבה, שם ביצעו איתור חיצוני על פי אנטנה על הגג וכרגע הם נדרשו לבטל את כל התביעות בהוצאה לפועל ולא יהיו תביעות נגד תושבי ערבה על איתור חיצוני כפי שהם עשו.

ניסן סלומינסקי: אני אתן לך לדבר עת יגיע זמנך.

ניסן סלומינסקי: תרשום את הדברים ותוכל להתייחס.

ניסן סלומינסקי: זה שזה נעשה היום או לפני שבוע עת התחיל הדיון, בסדר, אבל אנחנו מדברים כאן על שבע שנים ועל עשר שנים.

ניסן סלומינסקי: שישמעו אוזניך מי שאומר פיך.

ניסן סלומינסקי: תכף נראה על מי חלה האחריות כי יכול להיות שאתה חדש בתפקידך אבל שמענו בישיבה הקודמת את חבריי שהתלוננו בשם תושבים של הרבה מאוד כפרים על ההטרדות ועל המצוקות.

ניסן סלומינסקי: לפעמים נדמה לך שאתה נמצא במדינה, אני לא יודע איך לומר זאת, הדרום אפריקאית שאף אחד לא שמע עליה, בה הכול הולך בהפקרות מוחלטת.

ניסן סלומינסקי: עשו ביקורות לפחות אצל שלושה מתוך עורכי הדין והביקורות היו קטסטרופה אבל זה לא מנע מאף אחד להמשיך לתת לחלק מהם עוד תיקים ולצבור עוד תיקים.

ניסן סלומינסקי: אני לא חושב שההנהלה יודעת כמה כסף יש לה בכלל.

ניסן סלומינסקי: כל פעם אגף הגבייה מודיע על הסכום אבל אני אף פעם לא שמעתי על דבר כזה.

ניסן סלומינסקי: כל ההפקות, הדוחות וההתאמות ביניהם, אין דבר כזה שם.

ניסן סלומינסקי: אני ממשיך לקרוא את הדוח ורואה את ההתייחסות לקריטריונים, לאיזה עורכי דין נותנים ולאיזה עורכי דין לא נותנים.

ניסן סלומינסקי: ראינו את זה גם בפעם הקודמת, אז פרסמו מכרז אליו ניגשו 11 או 16.

<איתנה גרגור: שניים פרשו.

ניסן סלומינסקי: ההפרשים בעלויות השכר שכל משרד רצה היו הפרשים גדולים מאוד בין אחד לשני והרשות, מתוך תחכום מסחרי גדול, לא נתנה לעורכי הדין שנתנו את המחיר הנמוך או לא ניסתה להוריד את מי שנתן מחיר גבוה ולומר לו שאם הוא רוצה, שירד למחיר נמוך כי אחרת הוא לא יקבל תיקים אלא היא פשוט נתנה לכולם את שביקשו.

ניסן סלומינסקי: ההיגיון אומר שאם כבר צריך לתת הרבה יותר תיקים למשרד שנתן את המחיר הנמוך כי העלות שלו היא נמוכה, אבל לא כך היה, דווקא זה שהיה יקר קיבל את רוב התיקים.

ניסן סלומינסקי: או שיש כאן יד רוחצת יד, שזה דבר נורא, או שיש כאן רשלנות נוראה ואני לא יודע מה עדיף על מה.

ניסן סלומינסקי: בכל מקרה, המצב הזה לא יכול להיות.

ניסן סלומינסקי: אני גם יודע שעורכי הדין פעלו בלי הנחיות.

ניסן סלומינסקי: הם הטילו איסור יציאה מן הארץ על כאלה שהיו חייבים בניגוד לכל ההוראות.

<יואב אשכנזי: הכול בוטל השבוע.

<יואב אשכנזי: כל מה שאתה אומר, בוטל.

ניסן סלומינסקי: זה שהשבוע זה בוטל, בסדר גמור.

ניסן סלומינסקי: אם זה כך, אנחנו לוקחים קרדיט גדול לזכותנו, אבל אני מדבר על שבע ועשר שנים.

ניסן סלומינסקי: זה שהכול בוטל השבוע, בסדר, אבל איפה עשר השנים?

ניסן סלומינסקי: דמיין לעצמך עשר שנים שאנשים נאנקו תחת דברים שלא היו ולא נבראו.

ניסן סלומינסקי: זה דבר נורא.

ניסן סלומינסקי: אני יכול לתת לך עוד כהנה וכהנה דוגמאות.

ניסן סלומינסקי: לפי הבדיקות שנעשו אצל עורכי הדין, מדגמים, מצאו שיש הרבה תיקים שבהוצאה לפועל מספר חשבון הבנק אליו הפקידו את הסכומים הוא לא החשבון של הרשות אלא זה החשבון הפרטי של עורכי הדין ושם הכסף נשאר.

ניסן סלומינסקי: הרבה מאוד כסף נשאר כנראה באופן קבוע אצל עורכי הדין וחלק, אחרי שלחצו, קיבלו אותו אחרי שנה, שנתיים ושלוש, כאילו הם עושים טובות.

ניסן סלומינסקי: כל סעיף כאן הוא יותר מסובך וקשה מקודמו.

ניסן סלומינסקי: אני מבין שמחלקת הגבייה היא כאילו ממלכה בפני עצמה, היא אפילו לא יושבת באותו מקום, אף אחד לא יודע מה נעשה בה ואף פעם לא ראו דוחות.

ניסן סלומינסקי: גם בישיבה קודמת אבי, הסמנכ"ל הפורש, ניסה לומר הכול בעל פה והתברר לי, אחרי חקירה, שתמיד הנוהל הוא כזה ואין ניירות ואין דוחות.

ניסן סלומינסקי: אני אמרתי שהפעם בטח יבוא המנכ"ל עם ניירות ועם דוחות, אבל צחקו ממנו ואמרו שנחיה ונראה.

ניסן סלומינסקי: עד אתמול בערב הייתי בטוח שאני זכיתי ושלפחות הוא יבוא ואני מניח שיבוא עם ניירות, אבל עכשיו אני כבר לא בטוח שזכיתי וגם אם הוא יבוא, לא בטוח שיש ניירות אלא הכול בראש של אבי.

ניסן סלומינסקי: אתם מבינים מה המשמעות של זה כאשר מדובר על 3.4 מיליארד שקלים.

ניסן סלומינסקי: אני יכול להמשיך ולהמשיך, אבל אני אעצור כאן.

ניסן סלומינסקי: השם ישמור.

ניסן סלומינסקי: באמת, אני לא יודע מה לומר.

עיסאווי פריג': אני יכול לעזור לך.

ניסן סלומינסקי: כבר פתחתי ואמרתי שאם אני קורא את הדוח הזה ואם הדוח הזה נמסר לדירקטוריון, אני לא בטוח שמישהו יסכים להחזיק את הדוח הזה כך ולא להעביר אותו הלאה כי להערכתי זה ממש גובל בפלילים ולא רק בבלגן ואי סדר.

ניסן סלומינסקי: זה שיש כאן רשלנות, זה שיש כאן עצימת עיניים זה שכאן כאילו החליטו שיש רשות שידור א' שהיא מוציאה כספים ויש רשות שידור ב' שהיא אוספת כספים ואין קשר בין אחד לשני והכול רק מקרי, זאת בכלל תופעה חדשה ויצור חדש שקיים במדינה.

ניסן סלומינסקי: אני יודע שאמור להימסר בעוד כשבועיים דוח על כל המבנה של הרשות ולהערכתי הרשות במתכונת שלה כרגע, כפי שהיא נמצאת, לא בטוח שיש לה זכות קיום והיא צריכה לעבור נענוע רציני מאוד, שינוי דרמטי וביטול כל המלחמות הפנימיות עליהן עוד לא דיברנו.

ניסן סלומינסקי: לא דיברנו על כל המאבקים כאשר קורה שהדירקטוריון עושה ישיבה וההנהלה לא מגיעה.

ניסן סלומינסקי: הכול הולך בקבוצות.

ניסן סלומינסקי: כל מקום שאתה נכנס טיפה פנימה ואתה שומע את האנשים שמדברים פתוח, אתה נדהם.

ניסן סלומינסקי: עוד לא דיברנו על נושא של תלונות הציבור, שם יש הרבה מאוד תלונות ובשנה האחרונה מספר התלונות גדל פי שניים.

ניסן סלומינסקי: כשאני אומר תלונות, אני מדבר על 3,000 ומשהו ואני צוחק לעצמי כי אלה התלונות שהגיעו לנציב או ישירות או בדרכים אחרות.

ניסן סלומינסקי: מתברר שבמחסנים יש כארבעים אלף מכתבים סגורים שהגיעו לרשות וכלל לא פתחו אותם.

ניסן סלומינסקי: אני לא יודע על מה המכתבים האלה אבל יכול להיות שחלק הן תלונות ואולי בחלק מהמכתבים אנשים רוצים להודיע שיש להם מכשיר ומבקשים לשלם את האגרה.

ניסן סלומינסקי: ארבעים אלף מכתבים שהתחילו לפתוח אותם עכשיו.

ניסן סלומינסקי: אתה אומר שהם נפתחו?

ניסן סלומינסקי: עוד מעט תהיה לך הזדמנות להתייחס.

ניסן סלומינסקי: הייתי עדין מאוד בדבריי.

ניסן סלומינסקי: אני מציע שנשמע את אנשי הרשות לפני שנשמע את חברי הכנסת.

ניסן סלומינסקי: ניתן לכם לדבר אבל דעו לכם שהמסקנה שלי – ולזה אולי נשאף – היא שלא אני אעשה את מה שצריך אבל אני מניח שבוודאי אם מישהו מחזיק דבר כזה ולא מעביר לטיפול הלאה, הוא מסתבך.

ניסן סלומינסקי: כמו שאמרתי, אני מניח שזה אפילו על גבול הפלילי.

ניסן סלומינסקי: איך שהרשות מתנהגת, כפי שזה נראה מכאן, זה לא יכול להיות.

ניסן סלומינסקי: המבנה הזה לא יכול להמשיך כפי שהוא.

ניסן סלומינסקי: אין רשות השידור א' ורשות השידור ב' ואין בלגן כזה.

ניסן סלומינסקי: כל זה חייב להשתנות.

ניסן סלומינסקי: או שלא יהיה שידור ציבורי, ואני כן בעד שידור ציבורי, ולא דיברתי על הטיות פוליטיות ולא דיברתי על דברים אחרים אלא רק על הנושא של הגבייה ותלונות הציבור והיריבות הפנימית כאשר אפילו לא קיימו דיון בדוח הזה.

ניסן סלומינסקי: כמו שאמרתי, הדירקטוריון התכנס ביום ראשון וחיכיתי לתוצאות שלו ולכן קבעתי את הישיבה להיום, אבל התברר לי לתדהמתי שההנהלה פשוט לא הגיעה לדיון.

ניסן סלומינסקי: כאשר דירקטוריון מקיים דיון על דוח, ההנהלה צריכה לבוא ולתת תשובה אבל ההנהלה פשוט מחליטה לא להגיע.

ניסן סלומינסקי: למה?

ניסן סלומינסקי: כי היא לא אוהבים אחד את השני.

ניסן סלומינסקי: רבותיי, אלו היו דברי פתיחה.

ניסן סלומינסקי: אולי תציגו את עצמכם כדי שנדע מי נמצא כאן.

<יואב אשכנזי: יואב אשכנזי, סמנכ"ל הגבייה בפועל.

עיסאווי פריג': תציין שאתה חדש בתפקידך.

<יואב אשכנזי: כן.

<יואב אשכנזי: חדש.

גילה גמליאל: איפה הבחור שהיה כאן בישיבה הקודמת.

ניסן סלומינסקי: הוא לא הגיע.

<אבי חיים: הוא כבר לא יגיע.

<אבי חיים: הוא פרש.

ניסן סלומינסקי: הוא פרש וכל מה שיש לו בראש פרש אתו.

<דדי מיקוביץ: אני נציב קבילות הציבור.

<איתנה גרגור: אני המבקרת.

<עודד בירגר: אני המשנה למנכ"ל.

<אבי חיים: אני חבר ועד רשות השידור.

<משה ליזמי: יושב ראש ועד העובדים.

ניסן סלומינסקי: אני הבנתי שיש 11 ועדי עובדים.

גילה גמליאל: אתם ועד העובדים של הגבייה?

<משה ליזמי: כן.

ניסן סלומינסקי: אבל יש 11 ועדי עובדים נפרדים.

גילה גמליאל: צריך לסגור את אגף הגבייה ברשות וצריך להפסיק לדרוש מהציבור לשלם את האגרה בדרך הזאת.

<קריאה: ואיך הרשות תמומן?

גילה גמליאל: היא יכולה לומר על ידי שתי אפשרויות.

גילה גמליאל: בשלב ראשון שצריך להיות בזמן הביניים, אפשר בסכום הרבה יותר נמוך לשים חלק מהסכום באגרת הרכב, ולעתיד לבוא בכלל צריך לדאוג שלא תהיה אגרה בכלל שתיגבה מהציבור באופן ישיר אלא לתת אפשרות, כפי שקיים בהרבה מאוד מקומות בעולם ויש מודלים שצריך להעתיק אותם בהיבט הזה, כאשר נותנים חסויות ותרומות על ידי קרן שמיועדת לעניין הזה ואז לא צריך בכלל להתמודד עם הדברים האלה בטח לא כאשר יש לנו כאן

גילה גמליאל: רשות שידור אחת שהיא מתנהלת בפועל וחייבת להיות רשות ציבורית, דבר לו כולנו מסכימים, אבל מצד שני יש לה רשות גבייה שמנותקת מהעולם ומסתבר שהיא גם מובילה למהלכים שלא רק שהם רודים בציבור אלא גם על גבול הפלילי.

גילה גמליאל: אני חושבת שבהחלט את הכפפה הזאת צריך להרים בעקבות הישיבה אותה אנחנו מקיימים היום.

<עודד בירגר: אנחנו בעד גביית האגרה דרך אגרת הרכב.

<עודד בירגר: זה יפחית במיידית את סכום האגרה.

גילה גמליאל: אני יודעת.

גילה גמליאל: זה יפחית בסכומים משמעותיים.

גילה גמליאל: זה צריך להיות שלב הביניים.

<דורון קרני: אני מחזיק בתיק עובדי רשות השידור בהסתדרות ואני גם ארצה לומר כמה דברים.

ניסן סלומינסקי: בכבוד.

ניסן סלומינסקי: אבי, אם מותר לי שאלה.

ניסן סלומינסקי: יצא מכרז לסמנכ"ל?

<אבי חיים: עוד לא.

ניסן סלומינסקי: יצא מכרז?

<אבי חיים: כמובן.

ניסן סלומינסקי: אני מבין שזה הישג גדול.

<אבי חיים: יש לנו הבטחה שיצא מכרז.

ניסן סלומינסקי: זאת אומרת, שנינו שמחים כי זה הישג גדול אם הם מוציאים מכרז.

<אבי חיים: כן.

<יואב אשכנזי: אם לא יהיה מכרז, אני לא אמשיך.

ניסן סלומינסקי: אני רק רוצה להראות איך הכול מתנהל.

ניסן סלומינסקי: בכל אופן, אתה מגיב ראשון.

<יואב אשכנזי: כן.

<יואב אשכנזי: אני מגיב ראשון.

בועז טופורובסקי: יש דוח חמור ואני רוצה לשמוע מה אומרים על הדוח החמור הזה.

גילה גמליאל: במקום 365 שקלים, אתה יכול להוריד את הסכום לסכום של מאה שקלים.

ניסן סלומינסקי: אבל אין קשר בין טלוויזיה לרכב.

גילה גמליאל: יש רכבים בהם גם רואים טלוויזיה.

ניסן סלומינסקי: זה לא יעמוד בבג"ץ.

ניסן סלומינסקי: אנחנו נגיע לזה בהמשך.

ניסן סלומינסקי: אני לא רוצה להסיט את הדיון לפתרון הזה.

גילה גמליאל: זה הפתרון הנכון.

ניסן סלומינסקי: יש כאן דוח קשה מאוד שמצביע על כל המבנה של הרשות ואני רוצה לשמוע לגביו.

<יואב אשכנזי: לגבי נתוני התכתובת.

<יואב אשכנזי: היו לנו שישים אלף מכתבים שטופלו, מתוכם נשארו לנו 6,000 מכתבים לטיפול.

<יואב אשכנזי: כלומר, אלה לא המספרים שאתה הצגת.

ניסן סלומינסקי: מתי נפתחו המכתבים האלה?

<יואב אשכנזי: עד 2013.

<יואב אשכנזי: כרגע הפער שלנו הוא 6,000 מכתבים וזה מתחלק למבקר המדינה, משרד התקשורת וכל אחד ואחד, יש לו את מספר הפניות שפנה אלינו.

<יואב אשכנזי: בסך הכול אלה שישים אלף ונשארה לנו יתרה של 6,000 מכתבים לטיפול.

ניסן סלומינסקי: מתי פתחו את כל המכתבים האלה?

ניסן סלומינסקי: רק בשנה האחרונה?

<יואב אשכנזי: לא, במשך כל השנים.

<יואב אשכנזי: אתה אמרת קודם שמשרדי עורכי הדין עבדו ולעובדי הגבייה לא הייתה עבודה, אני רוצה לחדד את הנקודה.

<יואב אשכנזי: עובדי אגף הגבייה המשיכו לעבוד, טיפלו בתכתובת, טיפלו בדיווחים, טיפלו במענה טלפוני, עשו הרבה פעולות, אלפי פעולות, אל מול הלקוחות של רשות השידור.

ניסן סלומינסקי: אתה יכול לומר לי כמה שעות עובד המענה הטלפוני?

<יואב אשכנזי: הוא עובד בראשון, שני ושלישי משעה 8:00 עד שעה 2:00.

<יואב אשכנזי: אני כבר אומר לך שזה לא מספיק וצריך להאריך את השעות.

<קריאה: ימים לא מצליחים להשיג אותם.

<קריאה: על מה הם מדברים?

ניסן סלומינסקי: אני שומע שהמענה הקולי עובד 15 שעות בשבוע.

<יואב אשכנזי: זה לא מספיק.

ניסן סלומינסקי: לא שלא מספיק אלא כאלף אנשים עובדים 15 שעות בשבוע.

<יואב אשכנזי: יש לנו 3,000 פניות ליום, מתוכן 1,500 שיחות נענות ליום ו-1,500 שיחות ננטשות.

<יואב אשכנזי: כלומר, אזרחים לא משיגים אותנו.

<יואב אשכנזי: יש לנו הצלחה רק של חמישים אחוזים.

<יואב אשכנזי: בחודש יש לנו 72 אלף שיחות נכנסות, מתוכן רק 36 אלף נענות ו-36 אלף ננטשים.

<קריאה: שערורייה.

<יואב אשכנזי: זאת כיום היכולת של אגף הגבייה וזה לא קורה סתם.

<יואב אשכנזי: אין לנו מערכת טלפוניה מתקדמת, אין לנו מערכת לניהול לקוח CRM באגף הגבייה שיכולה לנהל תיק לקוח, יש לנו מערכת מחשב מלפני 25 שנים ועד היום לא שודרגה.

<יואב אשכנזי: תבין, אנחנו ארגון עם משאבים חומריים מיושנים שהם מלפני 20-25 שנים.

<יואב אשכנזי: תבוא ותראה את המסכים של עובדי אגף הגבייה בסניפים, אתה תראה מסך שהוא מלפני 25 שנים ואתה לא תאמין שהוא עוד קיים בשוק.

<קריאה: זה מה שפוגע בציבור.

<קריאה: הדברים האלה.

ניסן סלומינסקי: מסתובב אצלכם סכום אדיר.

ניסן סלומינסקי: שמעת את המספרים.

ניסן סלומינסקי: הסכום הזה לא עובר לרשות השידור א' אלא רק חלק ממנו עובר.

ניסן סלומינסקי: מסתובב סכום אדיר.

ניסן סלומינסקי: שנית, אני מבין שכל פעם שרוצים לשפר, יכול להיות שזה נאמר רק לגבי העיתונאים, דורשים פיצוי על התייעלות, פיצוי על הכשרה וכולי.

ניסן סלומינסקי: כלומר, אם יש למישהו מצלמה מלפני ארבעים שנים ורוצים לתת לו מצלמה חדישה, זה סיפור שלם של דיון אם לתת דמי שכלול ובסוף ההנהלה אומרת שזה לא שווה.

<נילי בן גיגי-וולף: עלות אגף הגבייה היא שלושים מיליון שקלים.

<נילי בן גיגי-וולף: למה הולכת העלות הזאת אם לא משפרים?

ניסן סלומינסקי: 130 מיליון הולכים רק לעורכי הדין.

<נילי בן גיגי-וולף: לא.

<נילי בן גיגי-וולף: אני אומרת שלושים מיליון עלות אגף הגבייה.

ניסן סלומינסקי: כן, אבל חוץ מזה 130 מיליון שקלים הולכים לאלה שעושים את הגבייה בפועל.

ניסן סלומינסקי: מי את?

<נעמי מורביה: אני יושבת ראש מטה מאבק הנכים.

ניסן סלומינסקי: רגע.

ניסן סלומינסקי: לא רציתי שתדברי אלא רציתי לדעת מי את ומי זאת שלידך.

<נילי בן גיגי-וולף: אני נילי בן-גיגי, מנכ"לית האגודה לזכות הציבור לדעת.

ניסן סלומינסקי: עכשיו אנחנו יודעים.

ניסן סלומינסקי: אני מבקש שתצביעו ותקבלו את רשות הדיבור.

ניסן סלומינסקי: יואב, תמשיך.

<יואב אשכנזי: אני הייתי רוצה להציג בפני ועדת הכספים את כל הצעדים שננקטו ומתוכננים להינקט בנושא של עורכי הדין.

<יואב אשכנזי: כל עוד אנחנו מדברים כאן על עורכי דין, אני רוצה לספר לכם איזה צעדים נקטנו בשבועיים האחרונים בנושא עורכי הדין.

<יואב אשכנזי: זה קצת משעמם, אבל תשמעו כי כדאי לשמוע את הדברים.

<יואב אשכנזי: עשינו הרבה צעדים, בדקנו אלפי תיקים, ביטלנו הרבה דברים ורצוי שוועדת הכספים תדע את כל הפעולות שנקטנו בהן.

ניסן סלומינסקי: כל זה מאז הישיבה הקודמת עד הישיבה הזאת.

<יואב אשכנזי: כן.

<יואב אשכנזי: נכנסנו לנוהל קרב.

<יואב אשכנזי: אני מודיע לך שמרגע שסיימנו כאן את הישיבה בוועדת הכספים, כינסתי את כל עובדי אגף הגבייה, פעלתי עשרות שעות עם מבקרת הפנים בישיבות, צמוד לכל הדוחות ולא הרפינו ולא חסכנו מעצמנו שום דבר על מנת להגיע לכאן עם נתונים מסודרים לאחר שנקטנו בפעולות.

<יואב אשכנזי: כדאי שתדעו מה הן הפעולות כי נקטנו בהרבה פעולות.

<יואב אשכנזי: תחליט אם אתה רוצה שאני אציג את זה כאן בפני הוועדה.

ניסן סלומינסקי: אתה היית גם בשנים הקודמות, לכל אורך השנים?

<יואב אשכנזי: יש לי ניסיון בגבייה של כ-22 שנים.

<יואב אשכנזי: ניהלתי את סניף ראשון לציון שהוא אחד הסניפים הגדולים באגף הגבייה.

<יואב אשכנזי: לאחר מכן נבחרתי במכרז כמנהל המינהל במטה ופרוייקטור הנדל"ן ברשות.

<יואב אשכנזי: אני גם משמש כחבר הנהלת הרשות ומשמש גם כחבר ועדת המכרזים ברשות.

<יואב אשכנזי: אני מכיר את כל פעולות הגבייה ואת כל פעולות המינהל בהנהלת הרשות.

<יואב אשכנזי: יש לי ידע עצום בכל הנושא הזה.

ניסן סלומינסקי: לאחר כל מה שעשיתם מאז הישיבה הקודמת שלנו ועד עתה – ועוד מעט נשמע על כך – מה קרה בתשע השנים האחרונות ולמה אז זה לא נעשה?

<יואב אשכנזי: כדרכי, אני מסתכל קדימה.

<יואב אשכנזי: מה שהיה אחורה, אמרנו שאם יש באמת חשדות או חשד פלילי, צריך לגשת למשטרה ושהמשטרה תבדוק את זה ואם צריך להכניס מישהו לבית סוהר, יעשו זאת.

<יואב אשכנזי: אני מדבר מעכשיו והלאה.

<יואב אשכנזי: עת אני באתי לוועדת הכספים, אתם טענתם טענות מאוד קשות, ואנחנו לקחנו את הטענות האלה לתשומת לבנו והתחלנו לעבוד.

<יואב אשכנזי: חבר הכנסת עיסאווי פריג' טען איזושהי טענה, באותו יום ביצעתי את המטלה שהוא ביקש, כבר דיברתי אתו בטלפון ונתתי לו את הדוגמאות כדי שיראה שזה בוצע.

בועז טופורובסקי: הוא יאמר מה הם עשו, ובסופו של דבר זה מאוד חשוב, אבל אנחנו מדברים בהנהלת גוף תשע שנים התנהל בצורה שאני לא יודע איך לקרוא לה.

בועז טופורובסקי: קראתי את דוח הביקורת ואני בשוק ואני המום.

בועז טופורובסקי: לא צריך לחכות שהמשטרה תעשה משהו אלא הגוף עצמו צריך להגיש תלונה במשטרה או לחקור בעצמו או לתבוע את כל אותם משרדי עורכי דין.

בועז טופורובסקי: תכף אתה תגיד מה אתה עשית.

<יואב אשכנזי: אני אשמח מאוד אם תעיר על דבריי.

ניסן סלומינסקי: אתה היית בישיבת הדירקטוריון שדן בדוח?

<יואב אשכנזי: לא.

ניסן סלומינסקי: למה?

<יואב אשכנזי: כי לא הוזמנתי.

ניסן סלומינסקי: מי הוזמן?

<יואב אשכנזי: לא יודע.

<יואב אשכנזי: גם בוועדת הביקורת לא הייתי.

ניסן סלומינסקי: את היית בישיבת הדירקטוריון?

<איתנה גרגור: כן, בוודאי.

<יואב אשכנזי: היא הייתה כמבקרת.

<יואב אשכנזי: אני לא הייתי.

ניסן סלומינסקי: ההנהלה הוזמנה?

<דדי מיקוביץ: אני רוצה להבהיר משהו.

<דדי מיקוביץ: כשיש ישיבות דירקטוריון, לשכת המנכ"ל אמורה לזמן את כל הגורמים המקצועיים.

<דדי מיקוביץ: אם הייתה פנייה למנכ"ל והוא זומן, הוא היה צריך להזמין את כל הגורמים המקצועיים הרלוונטיים.

<דדי מיקוביץ: כך זה עובד.

עיסאווי פריג': יואב הוא לא גורם רלוונטי?

בועז טופורובסקי: אני הייתי יושב ראש דירקטוריון חברה ציבורית ואני לא יודע מה התשובה הזאת.

בועז טופורובסקי: מי כאן לוקח אחריות?

בועז טופורובסקי: המשנה למנכ"ל, אתה היית בישיבת הדירקטוריון?

<עודד בירגר: לא.

<עודד בירגר: אני לא הייתי בישיבת הדירקטוריון.

בועז טופורובסקי: מה זאת הבדיחה הזאת?

ניסן סלומינסקי: אני רוצה לעדכן שהמנכ"ל לא בטיפול רפואי.

ניסן סלומינסקי: הוא נכנס עכשיו לפגישה עם ועדי העיתונאים.

<יואב אשכנזי: אני חוזר בי ממה שאמרתי.

<יואב אשכנזי: אני חשבתי, לפי מה שהבנתי, שהוא נמצא בבדיקה רפואית.

ניסן סלומינסקי: לכן אמרתי לכם שזה התירוץ השלישי שקיבלנו.

בועז טופורובסקי: תחשוב כמה כספים מנוהלים ובאיזו צורה.

בועז טופורובסקי: אני כבר לא יודע מה לומר.

<יואב אשכנזי: זה לא קשר כרגע להיעדרות שלו.

בועז טופורובסקי: זה לא קשור.

<יואב אשכנזי: מה שאנחנו כרגע מדברים עליו, זה לא קשור להיעדרות המנכ"ל.

<יואב אשכנזי: מה זה משנה כרגע אם המנכ"ל נעדר?

בועז טופורובסקי: בטח שזה משנה.

בועז טופורובסקי: אתה בא ואומר שהמנכ"ל בטיפול רפואי ומתברר שזה שקר.

<יואב אשכנזי: יכול להיות שהוא סיים את הטיפול הרפואי והוא חזר לרשות.

עיסאווי פריג': יואב, נשמע את ההמלצות.

גילה גמליאל: זה לא מכבד את הוועדה, אני מאוד מצטערת.

גילה גמליאל: באמת, זה ממש לא מכבד.

גילה גמליאל: יכול מאוד להיות שבן אדם במצב היפותטי הולך לבדיקות בבוקר ואחר כך חוזר לעבודה.

גילה גמליאל: בואו נתמקד בעניין.

ניסן סלומינסקי: בתחילת הישיבה הודיע יואב שהמנכ"ל מתנצל שהוא הולך לטיפול רפואי ומיד לאחר מכן הוא יגיע לכאן.

<יואב אשכנזי: הוא ינסה להגיע לכאן.

ניסן סלומינסקי: זה מה שנאמר.

ניסן סלומינסקי: אני אמרתי ששמעתי שתי גרסאות אחרות.

ניסן סלומינסקי: בינתיים אני צדקתי.

ניסן סלומינסקי: אני דיברתי על כך שביום ראשון, ישיבת דירקטוריון על הדוח הזה, וההנהלה לא מגיעה.

ניסן סלומינסקי: מישהו בכלל מסוגל להבין דבר כזה?

ניסן סלומינסקי: דירקטוריון של הרשות מקיים דיון על דוח כזה, ההנהלה מוזמנת באופן קבוע והמנכ"ל חייב להיות שם, אבל הוא לא מגיע.

<יואב אשכנזי: אתה לא מצפה שאני אתן לך תגובה לדברים אלה.

גילה גמליאל: זה גם לא לעניין.

<יואב אשכנזי: זה לא לעניין כרגע.

<יואב אשכנזי: זה לא קשור לוועדה.

ניסן סלומינסקי: גילה, באמת, מה נפל עליך?

ניסן סלומינסקי: אני לא מבין.

גילה גמליאל: יש כאן היתממות לגבי מצב עניינים קיים.

ניסן סלומינסקי: לא, לא היתממות.

ניסן סלומינסקי: בגלל זה אנחנו חושבים שצריך לפרק את רשות השידור.

גילה גמליאל: אתה חושב כך ויש אנשים שחושבים אחרת.

ניסן סלומינסקי: יכול להיות.

גילה גמליאל: הדיון צריך להיות דיון ענייני על נושא הגבייה.

גילה גמליאל: יש נושאים חמורים שגובלים בפלילים ומה שאתם מתעסקים פה, תסלחו לי, זה לא בהם.

בועז טופורובסקי: אם הייתה ישיבת דירקטוריון על הדוח הזה וההנהלה לא הייתה, זה לא אומר משהו?

ניסן סלומינסקי: גילה, אם יש לך משהו מיוחד, אני לא יודע להגיד.

גילה גמליאל: תחסוך את הטפות המוסר האלה.

גילה גמליאל: אני רוצה לשמוע על העבודה הנפלאה של המבקרת שהיא עשתה.

גילה גמליאל: על זה הדיון היום.

גילה גמליאל: אתה היום מדרדר את הדיון לכיוונים אחרים.

ניסן סלומינסקי: את לא תקבעי מה הדיון.

ניסן סלומינסקי: אני באמת לא יודע מה את עושה.

גילה גמליאל: אתה הגשת לנו את ההצעה על נושא הדיון היום ועל בסיס זה באנו לכאן.

גילה גמליאל: יש כל כך הרבה ישיבות בנושא הזה.

ניסן סלומינסקי: אם את רוצה, את יכולה ללכת למקום אחר.

גילה גמליאל: אם הדיון הולך להיות לכיוונים אחרים, תגיד לנו.

בועז טופורובסקי: גילה, על זה מדברים.

גילה גמליאל: יש כאן דוח חמור ביותר.

גילה גמליאל: אני לא מוכנה להפסיק.

גילה גמליאל: אם אתה רוצה להוציא אותי, תוציא אותי.

ניסן סלומינסקי: יכול להיות שבסוף זה מה שנעשה.

ניסן סלומינסקי: אני אומר שוב, יש הנהלה.

ניסן סלומינסקי: אגף הגבייה הוא לא בעל הבית.

ניסן סלומינסקי: מי שאחראי עליכם זה המנכ"ל וסמנכ"ל כספים.

<יואב אשכנזי: אני לא כפוף לסמנכ"ל כספים.

ניסן סלומינסקי: אתה כפוף למנכ"ל.

<יואב אשכנזי: כן.

ניסן סלומינסקי: יופי.

ניסן סלומינסקי: המנכ"ל היה צריך להיות בישיבת הדירקטוריון כדי לדעת מה האגף שלו עושה.

ניסן סלומינסקי: הוא היה צריך להיות כאן והוא לא הגיע.

ניסן סלומינסקי: בדוח כתוב שמודים שההנהלה לא אחראית על אגף הגבייה וכי אגף הגבייה הוא עצמאי.

ניסן סלומינסקי: אני רוצה את המנכ"ל שיבוא לכאן.

גילה גמליאל: אבל מה אתה רוצה ממנו?

ניסן סלומינסקי: המנכ"ל היה צריך להיות כאן.

גילה גמליאל: תפנה למנכ"ל.

ניסן סלומינסקי: אבל את מסבירה שזה לא ענייני למה המנכ"ל לא נמצא.

גילה גמליאל: לא.

גילה גמליאל: זה לא עניינו.

ניסן סלומינסקי: מה זה לא עניינו?

ניסן סלומינסקי: את לא מבינה?

ניסן סלומינסקי: את באמת לא מבינה?

ניסן סלומינסקי: הוא כפוף למנכ"ל.

גילה גמליאל: הוא צריך לתת לנו עכשיו הסברים על הפעילות שלו.

<יואב אשכנזי: אני יכול לתת הסברים על הצעדים שננקטו.

גילה גמליאל: כן.

ניסן סלומינסקי: את מוכנה לא לנהל את הדיון?

גילה גמליאל: זה לא הגיוני.

גילה גמליאל: אתה תשאל אותו על ביבי נתניהו?

ניסן סלומינסקי: נתניהו לא אחראי עליו.

ניסן סלומינסקי: אולי יאיר לפיד.

ניסן סלומינסקי: באמת, אני ממש נדהם ממך, לחלוטין, אלא אם כן יש כאן סיבות אחרות.

ניסן סלומינסקי: ממש לא יכול להיות.

ניסן סלומינסקי: על מה את מדברת?

בועז טופורובסקי: הוא צודק.

ניסן סלומינסקי: יש מנכ"ל רשות והוא אחראי עליו, הוא לא נמצא כאן, מודיע שהוא לא יודע מה קורה באגף הכספים.

ניסן סלומינסקי: את אומרת שזה לא רלוונטי?

גילה גמליאל: יש לי הרבה טענות אליו אבל הטענות שלי אליו לגבי הגבייה.

גילה גמליאל: לגבי זה שאזרחים במדינת ישראל, אתם דאגתם לפגוע בהם בסוגיית הגבייה ברמות קשות.

גילה גמליאל: הדוח של המבקרת האמיצה הזאת מראה דברים שגובלים בפלילים.

גילה גמליאל: אלה הדברים עליהם אנחנו צריכים לקבל הסברים היום.

גילה גמליאל: אלה הדברים שפוגעים ברשות כי בסופו של יום החברים שלי כאן עלולים לחשוב שצריך לסגור רשות ציבורית, ולמה?

גילה גמליאל: מכיוון שיש כאן ענף שהוא פשוט פוגע בצורה דרמטית באנשים.

גילה גמליאל: על זה אני רוצה לשמוע הסברים, על כל הטענות שנטענות כאן בדוח.

גילה גמליאל: זה מה שצריך לעניין אותך כרגע.

ניסן סלומינסקי: יש לי תמונה שצולמה ברגע זה, ב-10:50, לפני דקה, ובה מראים את המנכ"ל.

גילה גמליאל: אני יוצאת.

ניסן סלומינסקי: זה בסדר.

<יואב אשכנזי: יש כאן פגיעה בצנעת הפרט.

<יואב אשכנזי: אני מצטער.

<יואב אשכנזי: יש כאן עניין של פגיעה בצנעת הפרט.

ניסן סלומינסקי: הוא בפגישה עם ועד העיתונאים במקום להיות נוכח כאן.

ניסן סלומינסקי: אל תספרו לנו שהוא בטיפול רפואי או בדברים אחרים.

ניסן סלומינסקי: רק אל תספרו לנו את הדברים האלה.

ניסן סלומינסקי: זה שהוא לא נמצא כאן, זה חלק מהמחלה של רשות השידור, כמו שהוא לא היה בדירקטוריון ביום ראשון.

ניסן סלומינסקי: ושוב, אני לא מכיר את יוני ואין לי כאן עניין ספציפי בו, השם לא חשוב, אבל אני מדבר על המנכ"ל כמנכ"ל.

ניסן סלומינסקי: לא יכול להיות שאגף שכפוף אליו, ויש כזה דוח חמור, והוא לא נמצא לא בישיבת הדירקטוריון ולא בוועדת הכספים שבאה לדבר על זה אלא פעם אחת הוא שולח את אבי ועכשיו אותך.

ניסן סלומינסקי: לא יכול להיות דבר כזה.

<יואב אשכנזי: לא, הוא שולח את המשנה למנכ"ל שיושב כאן.

<יואב אשכנזי: הוא שולח את המבקרת.

<יואב אשכנזי: הוא שולח אותי.

ניסן סלומינסקי: אבל מה אתו?

<עודד בירגר: הסיבה שהמנכ"ל לא השתתף בוועדת ביקורת היא לא מעניינו של המקום הזה.

<עודד בירגר: צריך לשאול אותו.

<עודד בירגר: אני לא יודע מה הסיבה.

<עודד בירגר: יכול להיות שהוא לא זומן.

<עודד בירגר: למה להיכנס כאן לספקולציות ולבנות כאן תיאוריות?

עיסאווי פריג': בגלל חומרת הדוח.

ניסן סלומינסקי: לכאן הוא זומן אישית והוא הודיע שהוא יבוא.

<יואב אשכנזי: הסברתי את הדברים.

<יואב אשכנזי: אני מבין שעברנו לתמונות.

<קריאה: מותר.

<יואב אשכנזי: לא, לא מותר.

ניסן סלומינסקי: לא מותר?

<יואב אשכנזי: לא מותר.

<יואב אשכנזי: יש כאן עניין של צנעת הפרט.

ניסן סלומינסקי: מה צנעת הפרט?

<יואב אשכנזי: אני לא אצלם אותך כאן ואעביר את התמונה הלאה.

ניסן סלומינסקי: למה לא?

ניסן סלומינסקי: דרך אגב, אתה בשידור לכל עם ישראל.

<נעמי מורביה: חוק הגנת הפרטיות לא חל על זה.

<קריאה: זה עניין של כבוד האדם באשר הוא.

ניסן סלומינסקי: כבוד האדם זה להודיע.

ניסן סלומינסקי: אתה לא רוצה, תודיע שאתה לא מגיע.

ניסן סלומינסקי: לא באתי אליך בטענות אבל הודיעו הודעה בשמו.

ניסן סלומינסקי: אמרתי שלהודיע לפרוטוקול ועדת הכספים הודעה שהיא שקרית, זה דבר חמור מאוד.

<יואב אשכנזי: לא, היא לא שקרית.

עיסאווי פריג': היא לא מדויקת.

עיסאווי פריג': בוא נעבור למהות.

ניסן סלומינסקי: אתה יכול עכשיו להציג את הדברים.

<יואב אשכנזי: יופי.

<יואב אשכנזי: אני רוצה להציג הנחיות לביצוע וצעדים שננקטו מול עורכי הדין.

<יואב אשכנזי: סעיף ראשון, אנחנו אסרנו עליהם לפתוח תיקים חדשים בהוצאה לפועל במכרז חובות ואיתורים.

<יואב אשכנזי: אין יותר הגשת תביעות בהוצאה לפועל כלפי חייבים וכלפי אנשים שביצעו להם איתורים.

<יואב אשכנזי: אנחנו עיכבנו את תשלומי עורכי הדין ונשחרר להם את התשלומים של חודש דצמבר ונעכב את התשלומים של חודש ינואר בשווי שלושה מיליון שקלים.

<יואב אשכנזי: זה יועבר היום להחלטת מנכ"ל כי יש לי מספיק ערבויות של חודש ינואר ואני יכול לשחרר את חודש דצמבר.

<יואב אשכנזי: למה אני אומר את זה?

<יואב אשכנזי: כי בפעם שעברה דיווחתי שאני מעכב את חודש דצמבר וכאן אני רוצה להגיד שאני הולך לעכב את חודש ינואר ואת דצמבר אני משחרר, כדי שהסיפור יובן.

ניסן סלומינסקי: תיקים שעדיין לא התחילו בטיפול, לקחתם מהם?

<יואב אשכנזי: כן.

<יואב אשכנזי: אנחנו ביקשנו מהם להחזיר אותם.

<יואב אשכנזי: פנינו אליהם ואנחנו צריכים לקבל את התיקים בחזרה.

ניסן סלומינסקי: כמה תיקים בערך?

<יואב אשכנזי: תכף נגיע.

<יואב אשכנזי: יש לי כאן מספרים.

<יואב אשכנזי: נגיע אליהם.

<יואב אשכנזי: הודעתי והנחיתי את כל עורכי הדין לבטל 1,235 צווי עיכוב יציאה מהארץ שבוצעו בעוד צו כנגד חייבים.

<יואב אשכנזי: השיקול שהפעלתי כאן הוא נושא המידתיות של הפעלת השיטה הזאת מול חייבי האגרה.

<יואב אשכנזי: לדעתי השיטה הזאת לא צריכה להתבצע מול חייבי האגרה וכל עיכובי היציאה מהארץ הועברו לכל עורכי הדין לביטולים בהוצאה לפועל.

<יואב אשכנזי: זאת הנחיה שעברה ואני אעקוב אחריה ולא יהיו יותר פעולות לעיכובי יציאה מהארץ כנגד חייבי האגרה.

<יואב אשכנזי: הודעתי להם וביטלתי להם את כל תעודות גובי המס, לכל עורכי הדין ולעובדי עורכי הדין.

<יואב אשכנזי: כרגע הם לא רשאים לבצע שום פעילות שטח.

<יואב אשכנזי: כל פעילות השטח תועבר לעובדי אגף הגבייה.

<יואב אשכנזי: מי שיבצע את פעילות השטח, אלו יהיו רק עובדי אגף הגבייה.

<יואב אשכנזי: הודעתי לכל עורכי הדין על ביטול הסמכות לוויתור על קנסות והצמדה ועל דיווח פטורים במערכת.

<יואב אשכנזי: לאף עורך דין אין יותר אפשרות גישה לבצע הפחתה, ויתור או דיווח פטור.

<יואב אשכנזי: מי שייתן את האישורים, אלה רק עובדי אגף הגבייה שאושרו מראש לכך.

<יואב אשכנזי: כלומר, עורכי הדין לא יוכלו לבצע את הפעולות שביצעו בעבר.

<קריאה: מה הסנקציות שלך?

<יואב אשכנזי: רגע.

<יואב אשכנזי: אותרו כל הפעולות החריגות לפי חתך משרדי עורכי דין והם התבקשו להשיב על הממצאים עד ה-28 בפברואר.

<יואב אשכנזי: בנינו אינדקס של כל החריגות שהיו לגבי כל משרד עורכי דין וכל משרד עורכי דין יהיה חייב להגיב על כל אירוע, על כל מקרה ועל כל דבר שהיה כתוב בדוח שהעברנו אליו.

ניסן סלומינסקי: איך קיבלתם את הדוחות על כל עורכי הדין?

ניסן סלומינסקי: נעשו בדיקות על כל עורכי הדין או רק על מדגם?

<יואב אשכנזי: תתאר את השיטה.

ניסן סלומינסקי: תציג את עצמך.

<נפתלי מזוגי: אני מאגף הגבייה.

<נפתלי מזוגי: אני עובד במיכון, במטה.

<נפתלי מזוגי: החריגים בפעולות של עורכי הדין, אנחנו מצליבים את המידע שמופיע בשלושה מחשבים.

<נפתלי מזוגי: אנחנו מצליבים מידע שמוצא במערכת המחשוב של אגף הגבייה לבין המידע שנמצא במחשבי עורכי הדין ומצד שלישי את המידע שמופיע בהוצאה לפועל.

<נפתלי מזוגי: שלושת המחשבים והמידע שנמצא בשלושת המקומות אמור להיות זהה ומקביל.

<נפתלי מזוגי: אנחנו עושים בדיקות סבירות וכל דבר שלא תואם את ההנחיות או שהוא לא מקביל, אנחנו מציפים.

ניסן סלומינסקי: אתם מחוברים למחשבים של עורכי הדין?

<נפתלי מזוגי: אנחנו לא מחוברים באופן ישיר.

<נפתלי מזוגי: אנחנו מקבלים מהם קבצים מדי יום עם כל התיקים שלנו שמופיעים אצלם.

ניסן סלומינסקי: אבל אין לכם דרך לבדוק אם הדיווח שלהם הוא מדויק או לא.

<נפתלי מזוגי: עורך הדין יכול לפעול במחשב שלו איך הוא רוצה.

עיסאווי פריג': הוא לא מחובר און ליין עם רשות השידור.

<נפתלי מזוגי: זה עניין אחר.

עיסאווי פריג': הוא מחובר או לא מחובר?

<נפתלי מזוגי: הוא מחובר אבל זה עניין אחר.

<נפתלי מזוגי: זה לא קשור להצלבת מידע עליה דיברתי.

<נפתלי מזוגי: עורך הדין יכול לעשות במחשב שלו מה שהוא רוצה.

<נפתלי מזוגי: אנחנו מקבלים כל יום קבצים וכל יום אנחנו עושים את ההצלבות האלה.

<נפתלי מזוגי: הוצאה לפועל מעביר לעורך הדין קבצים על התיקים שמתנהלים אצלו ואנחנו דולים את זה ממנו כל יום.

<נפתלי מזוגי: שלושת הקבצים מוקבלים ונבדקים.

ניסן סלומינסקי: אתם יודעים נכון לכל יום נתון כמה תיקים יש לעורך הדין, כמה הוא פתח, כמה הוא לא פתח, באיזה שלבים הוא נמצא ואיך הוא מטפל בכל אחד.

ניסן סלומינסקי: אתם מעודכנים?

<נפתלי מזוגי: אמת.

ניסן סלומינסקי: מצד שני אתם מעודכנים בכספים שהוא גבה, היכן הם נמצאים, איך הם עברו?

<נפתלי מזוגי: ככל שהוא מדווח במערכת שלו, אנחנו דולים את זה משם.

<נפתלי מזוגי: אם יש כספים שהופקדו בהוצאה לפועל, אנחנו גם את זה רואים.

<נפתלי מזוגי: כל דיווח באחד המחשבים, אנחנו רואים.

<נפתלי מזוגי: אם לא דווח, אז לא דווח.

ניסן סלומינסקי: קראתי ששלחו רואה חשבון שעשה בדיקה אקראית על שלושה משרדים של עורכי הדין והוא גילה דברים שונים לגמרי ממה שהם מדווחים בפועל.

ניסן סלומינסקי: כלומר, חלק מהכספים הם מעבירים לחשבון פרטי שלהם ולא לחשבון הרשות או כל מיני דברים מהסוג הזה.

ניסן סלומינסקי: השאלה אם אתה יכול במה שאתה עשית לוודא שזה נפסק או שזה ממשיך או שאתה לא יכול לעשות את זה אלא צריכים לשלוח רואה חשבון בפועל שיבדוק.

<נפתלי מזוגי: ההנחיה הכללית מאז התחלנו לעבוד עם משרדי עורכי הדין הייתה שהם מדווחים בלשכת הוצאה לפועל את מספר החשבון של הרשות.

<נפתלי מזוגי: כל התקבולים אמורים להיות מופקדים ישירות לחשבון הרשות.

ניסן סלומינסקי: אבל זה לא קיים ואת זה אנחנו יודעים לפחות מבדיקה אקראית של שלושה עורכי דין.

ניסן סלומינסקי: יודעים שזה לא קיים.

ניסן סלומינסקי: אני לא יודע על אחרים אבל לגבי שלושה עורכי דין זה כך.

<נפתלי מזוגי: אנחנו עוקבים אחרי הדברים ואם זה קיים, אנחנו מציפים את זה לטיפול.

ניסן סלומינסקי: אני מבין שכך יהיה קשה לעקוב.

ניסן סלומינסקי: בסדר.

ניסן סלומינסקי: אתה יכול להמשיך.

<יואב אשכנזי: במקביל בוצעה חסימה ביחידת המחשוב באגף הגבייה מול משרדי עורכי הדין ומנענו ביחידת המחשוב את כל הפעולות של מניעה כדי שעורכי הדין לא יבצעו לא הסדרים, ביצוע הנחות או פטורים ובוצעה חסימה באגף הגבייה ביחידת המחשוב.

<יואב אשכנזי: כלומר, סגרנו את כל האירוע הזה מכל הכיוונים.

<יואב אשכנזי: פניתי לעורך דין חייריך חליל והודעתי לו שיגיש לי את כל הכמות, ואני מעריך שמדובר ב-600 עד 800 תביעות שבוצעו כנגד תושבי ערבה על בסיס לא עובדתי.

<יואב אשכנזי: כשאני אומר על בסיס לא עובדתי, זה נעשה על ידי איתור חיצוני של אנטנה ולא טלוויזיה.

<יואב אשכנזי: אני אמור לקבל ממנו את הנתונים עד סוף השבוע ולאחר שאני אקבל ממנו את הנתונים, אנחנו נודיע להוצאה לפועל לבטל את כל התיקים שבוצעו שלא כדין בהוצאה לפועל כי לא התבססו על עובדות של מציאת טלוויזיה בבתי האזרחים.

ניסן סלומינסקי: יש לכם את היכולת לדעת נניח כמה כספים בסך הכול בשש השנים האחרונות הוא גבה וכמה הוא העביר לכם?

ניסן סלומינסקי: יש לכם יכולת לוודא דבר כזה?

<יואב אשכנזי: כן.

<יואב אשכנזי: כמובן.

<יואב אשכנזי: כל חודש אנחנו מאשרים חשבונות, כך שאנחנו יודעים כמה שילמנו לו וכמה הוא גבה.

ניסן סלומינסקי: לא.

ניסן סלומינסקי: איך אתה יודע כמה הוא גבה?

<יואב אשכנזי: לתשלום יש ממשק לגבייה.

<יואב אשכנזי: אתה משלם לו עמלה מסוימת.

עיסאווי פריג': שכר טרחה.

<יואב אשכנזי: אין כספים שנשארים אצלו?

<יואב אשכנזי: עובדה שהיו כאלה שנשארו כספים במשך שנה, שנתיים ושלוש.

<יואב אשכנזי: יכול להיות שיש גם כספים שאפילו לא יודעים שהוא גובה אותם.

<יואב אשכנזי: אתה יכול לשאול את המבקרת כי היא בודקת את הדברים האלה בימים אלה.

ניסן סלומינסקי: היא כתבה בדוח שרק בדוח שעשה רואה החשבון, דוח מקרי, הדברים האלה התבררו.

<איתנה גרגור: ככל שעורך הדין מדווח לתוך המערכת הממוחשבת, אנחנו יכולים לדעת.

ניסן סלומינסקי: ומה שהוא לא מדווח?

<יואב אשכנזי: אנחנו לא יודעים.

<יואב אשכנזי: מה שמתבצע מתחת לשולחן, אנחנו לא יודעים.

עיסאווי פריג': אז ה-130 מיליון שקלים שכר טרחת עורך דין זה גם מתחת לשולחן.

<יואב אשכנזי: בוא נשים את הדברים כאן כדי שתבינו במה מדובר.

<יואב אשכנזי: אם יש לאזרח חוב של 4,000 שקלים והחוב הזה מורכב מקרן שהיא אלפיים שקלים ויש עוד אלפיים שקלים קנסות והצמדה, והאזרח נמצא אצל עורך הדין ועורך הדין בא ואומר לו שיש לו אלפיים שקלים והוא יפחית לו אלף שקלים ושייתן לו אלף שקלים מתחת לשולחן.

<יואב אשכנזי: זאת השיטה היחידה שעורך דין יכול לעשות.

<יואב אשכנזי: את זה אנחנו לא יודעים כי אנחנו לא יודעים מה הוא קיבל מהאזרח ואין לנו שליטה על הדברים האלה, אבל אם היו באמת מקרים כאלה, לדעתי אלה המקרים כי הנושא של ביטול קנסות והצמדה אותו ביטלתי כרגע, אלה המקרים שפתחו פתח לגביית כספים שלא כדין.

<יואב אשכנזי: זאת הערכת המצב שלי אבל יכול להיות שאני טועה.

<יואב אשכנזי: כך אני חושב.

ניסן סלומינסקי: איך זה קרה שנניח שנתיים היו אצלו כספים שהוא גבה והיה צריך להעביר לרשות אבל הוא לא העביר?

<יואב אשכנזי: אם שנתיים היו אצלו כספים, זה עוד טוב כי לפחות הם נמצאים רשומים וזה בסדר.

ניסן סלומינסקי: זה מה שאני זוכר.

ניסן סלומינסקי: היה יותר משנתיים?

ניסן סלומינסקי: אני זוכר שנתיים.

<איתנה גרגור: כן.

<איתנה גרגור: היה גם שנתיים וחלק מהכספים הוא העביר אלינו.

ניסן סלומינסקי: חלק כן וחלק לא.

<יואב אשכנזי: אבל אם הכספים רשומים אצלו, הוא לא יוכל להסתיר אותם לעולם כי הם רשומים.

<יואב אשכנזי: אני מדבר על אלה שלא רשומים ואנחנו לא יודעים עליהם.

ניסן סלומינסקי: אני מדבר גם על זה וגם על הרשומים שלא עוברים.

עיסאווי פריג': גם כשהם רשומים אצלו, הם לא יקבלו ביטוי בשכר הטרחה.

בועז טופורובסקי: אני רוצה לקחת את זה מכאן כי קודם שאלתי מה עם נציגי לשכת עורכי הדין.

בועז טופורובסקי: גם בדוח הזה יש פנייה וברור שוועדת האתיקה של לשכת עורכי הדין חייבת לבדוק את זה.

בועז טופורובסקי: זה מתחבר גם לנושא אחר שאני מטפל בו, בפרשת אי.

בועז טופורובסקי: קיו.

בועז טופורובסקי: טק, שם זה בדיוק אותו סגנון.

בועז טופורובסקי: אלה משרדי עורכי דין שלוקחים חוב ומכפילים אותו ומנפחים אותו ובכל מיני קומבינות כאלה ואחרות סוגרים אחרי שרודפים את האנשים.

בועז טופורובסקי: לשכת עורכי הדין לא נמצאת כאן ואני חושב שחשוב שנקרא להם לטפל בזה ולתת לנו את ההתייחסות להתנהלות הזאת.

ניסן סלומינסקי: אפשר להעביר אליהם את הדוח.

בועז טופורובסקי: לדעתי הם קיבלו אותו אבל חשוב מאוד שתהיה התייחסות מול ועדת הכספים.

ניסן סלומינסקי: בסדר גמור.

<יואב אשכנזי: הקמת מנגנוני פיקוח ובקרה על הפעולות הכספיות באגף.

<יואב אשכנזי: גם אני טוען שצריך להקים מנגנוני פיקוח מרמת יחידת הכספים ברשות בעוד שהם אמורים להיות כפיקוח עליון על כל מה שנעשה ברשות ולא ברמת המיקרו וכל הכנסה שנכנסת לאגף הגבייה.

<יואב אשכנזי: באגף הכספים צריך להקים מנגנוני בקרה במטה הגבייה ובסניפי הגבייה.

ניסן סלומינסקי: בועז, תחליף אותי לכמה דקות.

ניסן סלומינסקי: (היו"ר בועז טופורובסקי)

<יואב אשכנזי: הנושא של מנגנוני בקרה.

<יואב אשכנזי: אנחנו חייבים לעבות את המערך הזה באגף הגבייה.

<יואב אשכנזי: אפשר לומר שהמערך הזה לא קיים היום באגף הגבייה.

<יואב אשכנזי: אני יכול לומר כאן שבמטה אצלנו בכספים יושבת מנהלת חשבונות בודדה על מאות אלפי תיקים ועובדת אחת לא יכולה לעשות את כל העבודה הזאת.

<יואב אשכנזי: אין גורמים מקצועיים כמו כלכלן או כמו רואה חשבון או אפילו משפטן שיושב במטה הגבייה ויכול לייעץ ברמה היומית השוטפת כך שבאותו רגע שרוצים לשאול שאלה, הוא יכול לתת פתרון ומענה לסוגיות שקורות כל יום באגף הגבייה.

<יואב אשכנזי: אין את הדברים האלה והם לא קיימים אבל לדעתי צריך להקים את מנגנוני הבקרה.

<יואב אשכנזי: אם נקים אותם, יכולת השליטה שלנו תהיה טובה יותר.

<יואב אשכנזי: כרגע היא לא קיימת.

בועז טופורובסקי: למה היא לא קיימת?

<יואב אשכנזי: תכף אני אגיע לנושא של בחינת מבנה אגף הגבייה ואז תבין שהמבנה הארגוני של אגף הגבייה הוא מבנה מלפני שלושים-ארבעים שנים והוא לא מבנה שמותאם למצב הקיים היום.

<יואב אשכנזי: יש לנו כמובן בגבייה עובדים נאמנים, מסורים וטובים אבל חסרים לנו הרבה עובדים בעלי הכשרה מקצועית עם השכלה גבוהה כדי שיוכלו לתת מענה למה שאנחנו כרגע עוסקים.

<יואב אשכנזי: מעבר לרשות האכיפה והגבייה, לא נעבור לרשות האכיפה והגבייה אם לא יהיו מנגנוני בקרה.

<יואב אשכנזי: יהיה אותו סיפור עם עורכי הדין כי שם יגבו מאות מיליונים, גם שם יהיו עורכי דין, גם שם נקבל מכתבים, גם שם נקבל תלונות.

<יואב אשכנזי: היום אני המלצתי שלפני שעוברים לרשות האכיפה והגבייה, לא נעבור עד שלא יוקם מערך בקרה ופיקוח.

סתיו שפיר: יכול להיות שהוא לא צריך להיות מוקם בתוך הרשות אלא כגוף חיצוני.

<יואב אשכנזי: אני מדבר קודם כל פנים ארגונית.

סתיו שפיר: אבל נראה שהרבה מאוד דברים שקורים פנימית, בסופו של דבר קורסים לתוך עצמם, אם לומר בעדינות.

סתיו שפיר: אולי צריך להקים, וזה דבר שניסו אותו בכמה מקומות בעולם, מנגנון חיצוני דווקא לרשות.

<דורון קרני: מה זה חיצוני, פרטי?

סתיו שפיר: מה פתאום פרטי?

סתיו שפיר: ציבורי אבל ציבורי לא תלוי.

<דורון קרני: בואי נשפר את השירות הזה.

סתיו שפיר: תסלח לי אדוני, תן לי לסיים את דברי.

סתיו שפיר: אני מדברת על מנגנון חיצוני, על ועדה חיצונית, ועדת ביקורת חיצונית בלתי תלויה שלא ממונה על ידיכם אלא בצורה שהיא יותר דמוקרטית ושיש לה גישה מלאה לכל המידע הפנימי והיא יכולה לערוך את הביקורת.

<יונתן רזניק: אני רכז משרדים כלכליים באגף החשב הכללי.

<יונתן רזניק: יש ועדה שמינה שר התקשורת שאופן גביית האגרה הוא אחד הדברים בו היא דנה והיא צריכה לבחון.

סתיו שפיר: אני מדברת על ועדה מפקחת.

סתיו שפיר: אני לא מדברת על ועדה – ועדת לנדס - שבודקת עכשיו מה יהיה עתידה של הרשות.

<יונתן רזניק: הנושא של האגרה, גם הוא אחד הדברים שהיא מתייחסת אליו.

סתיו שפיר: אני מדברת על גוף נפרד מהרשות שיש לו גישה מלאה לכל המידע ולכל הפרטים והוא עושה את התהליך הזה של הביקורת.

<יונתן רזניק: ברגע שוועדת לנדס תגיש את מסקנותיה בסוף החודש, צריך לראות אם בכלל יהיה צורך בוועדה הזאת כי יכול להיות שיהיו שם המלצות שישנו.

סתיו שפיר: יכול להיות שאין צורך בכל הדיון הזה.

סתיו שפיר: (היו"ר ניסן סלומינסקי)

ניסן סלומינסקי: יש צורך בדיון הזה.

<יונתן רזניק: אכן, יש צורך בדיון הזה.

סתיו שפיר: על הכול אפשר להגיד ועדת לנדס.

<יונתן רזניק: ועדת לנדס אמורה להגיש מסקנות שישנו את המצב הלא תקין הזה.

ניסן סלומינסקי: אתה סיימת?

<יואב אשכנזי: כרגע, בשלב זה.

סתיו שפיר: אגב, הפרקטיקה הזאת היא פרקטיקה של פיקוח נהוגה עם הרבה מאוד גופים גדולים.

סתיו שפיר: אפילו לנאס"א, עת היא הוקמה, הוקם גוף חיצוני.

<יונתן רזניק: לא ערערתי על זה.

סתיו שפיר: זה דבר שצריך לשקול להפעיל אותו על הרבה מאוד רשויות וגופים ציבוריים.

ניסן סלומינסקי: המשנה למנכ"ל, יש לך מה להוסיף או לומר?

<עודד בירגר: אני צעיר החברים ברשות ונמצא בה פחות משנה.

<עודד בירגר: הדברים שמובאים כאן הם דברים מאוד מאוד חמורים ואנחנו פועלים כדי לתקן אותם, כפי שיואב אמר, כאשר חלק מהדברים מבוצעים בפועל דה פקטו וחלק מתוכננים להתבצע בעבודת מטה מאוד מקיפה כדי שהעברת המקל לכל גורם שיהיה, אם זה אכיפה וגבייה או כל גורם אחר, תיעשה בצורה מסודרת ומפוקחת.

<עודד בירגר: אני מדגיש, ומפוקחת.

<עודד בירגר: בנושא של חוסר הפיקוח על הכספים, ההערה במקום ואני מסכים עם יואב וגם אתך כמובן.

<עודד בירגר: אכן, לא יכול להיות שאגף הכספים אחראי רק על הוצאות הרשות ולא על הכנסות הרשות.

<עודד בירגר: אנחנו מדברים כאן על כ-800 מיליון שקלים.

<עודד בירגר: הדברים האלה יתוקנו במסגרת עבודת המטה הכוללת וזה ייעשה.

<עודד בירגר: אנחנו עובדים על זה 24 שעות ביממה.

<עודד בירגר: אכן, הממצאים מאוד חמורים.

<עודד בירגר: אני רוצה לומר דבר אחד לגבי עורכי הדין.

<עודד בירגר: בואו ניזהר מהכללה משום מדובר על 16 עורכי דין ואני מניח שיש ביניהם גם כאלה שפעלו כדת וכדין.

ניסן סלומינסקי: מסכים.

<עודד בירגר: לכן צריך להיזהר בהכללה.

<עודד בירגר: אנחנו עושים את זה במסגרת הבדיקה, כמו שיואב תיאר, ועוברים כל עורך דין.

<עודד בירגר: עבודה סיזיפית ובסופו של דבר נדע את התמונה האמיתית ובמידת הצורך נמצה את כל מה שצריך לעשות.

<עודד בירגר: אם יש כספים, כמובן נדאג להחזרתם עם כל הכספים הנלווים.

<יואב אשכנזי: אם יימצאו דברים פליליים, נדאג להעביר את זה למשטרת ישראל וזה יטופל.

<יואב אשכנזי: נמצה את זה עד הסוף.

<עודד בירגר: נמצה את זה עד תום.

<עודד בירגר: לגבי שירות הלקוחות.

<עודד בירגר: כשהגעתי לחברה עשיתי סריקה ונמצאו כארבעים אלף פניות של ציבור שלא נענו ונעשה מבצע יזום כדי לענות לאנשים האלה.

<עודד בירגר: כפי שיואב ציין, המספר עכשיו עומד על 6,000.

<עודד בירגר: זאת פעולה שזוהתה ונעשתה.

ניסן סלומינסקי: אם כן, לא הייתי הזוי עת אמרתי שנמצאו ארבעים אלף מכתבים לא פתוחים.

<עודד בירגר: לא.

<עודד בירגר: זה נכון.

<עודד בירגר: אתה מסרת את המידע הנכון.

<עודד בירגר: הנושא הזה טופל בחוסר המשאבים שיש באגף.

<עודד בירגר: אני מסכים עם יואב שאכן יש חוסר משאבים באגף ולמרות זאת, על אף ובגלל החשיבות זה טופל והמספר ירד ל-6,000.

<עודד בירגר: במקביל ובנוסף אנחנו רצינו להקים מוקד טלפוני משוכלל עם זמני המתנה, עם SLA, כמו שהציבור זכאי לו.

<עודד בירגר: יצאנו במכרז וחברות נענו למכרז.

<עודד בירגר: בסופו של דבר החליטו מוסדות הרשות לבטל את המכרז.

<עודד בירגר: בסוף יולי הגיע מכתב משר התקשורת שאמר שהרפורמה מושהית ולא רוצים להיכנס להתחייבויות לשנת 2014 ופשוט ביטלו את המכרז אבל היום היה אמור להיות מוקד טלפוני משוכלל עם זמני המתנה סדירים כיאה למה שהציבור זכאי לקבל.

ניסן סלומינסקי: הקפיאו את כל הרפורמה?

<עודד בירגר: השהו.

<עודד בירגר: המילה היא השהייה.

ניסן סלומינסקי: כלומר, לא הגיעו להסדרים לגבי הנושא של העובדים.

<קריאה: הגיעו.

<עודד בירגר: ההשהיה היא על הולד וכפי שיונתן ציין, בסוף החודש יתפרסמו המסקנות של ועדת לנדס ואני מקווה שאז תתבהר התמונה.

ניסן סלומינסקי: איתנה, את רוצה להוסיף?

<איתנה גרגור: כן.

<איתנה גרגור: רק לצורך שלמות המידע.

<איתנה גרגור: דוח הביקורת נדון בעצם בשלוש רמות של הארגון.

<איתנה גרגור: הוא נדון ברמת אגף הגבייה והתקבלו החלטות איך לתקן את הליקויים.

<איתנה גרגור: מעבר לכך התקיים דיון בצוות תיקון הליקויים בראשות המנכ"ל עם כל הגורמים הרלוונטיים, גם אנשי הכספים, המשנה למנכ"ל וסמנכ"ל גבייה וגם שם התקבלו החלטות מעשיות, פרקטיות.

<איתנה גרגור: מעבר לכך, הדירקטוריון ביום ראשון שעבר, ועדת הביקורת שלו דנה בדוח.

<איתנה גרגור: זה לא הוזכר ואני רציתי שתדעו שהדוח נדון ולא זנחו אותו.

<איתנה גרגור: בזה לא הסתיימה המלאכה ואני ממשיכה לבדוק.

<איתנה גרגור: אני בודקת את כל המקרים החריגים ויש אלפי מקרים כאלה.

<איתנה גרגור: אני ממשיכה לבדוק ולא סיימתי את העבודה.

ניסן סלומינסקי: תודה.

סתיו שפיר: בינתיים התקבלה בקשתנו לפרסם את הדוחות האלה לציבור?

<איתנה גרגור: צריך להגיש בקשה ללשכה המשפטית והיא זאת שנותנת לנו את חוות הדעת המשפטית לגבי פרסום הדוח.

ניסן סלומינסקי: מדובר על הדוח הזה?

<איתנה גרגור: על הדוח הזה.

ניסן סלומינסקי: הדוח הזה כבר פורסם.

<איתנה גרגור: נכון.

סתיו שפיר: אחד הצעדים שצריך לעשות בגוף שכרגע הציבור לא מאמין לו, אם נאמר בעדינות, זה להגביר באופן אקטיבי את השקיפות שלכם.

סתיו שפיר: דיברתי עם זה ישירות עם יושב הראש שלכם.

סתיו שפיר: אתם יכולים לעשות את זה בצעדים מאוד מאוד פשוטים כמו למשל לפרסם לציבור דרך אתר אינטרנט גלוי וחשוף את כל דוחות הביקורת, את המכרזים, את הפרוטוקולים, כל דבר שכתוב ושיכול להעלות לרשת.

<איתנה גרגור: זה עלה באחת הישיבות.

סתיו שפיר: ומה קרה?

<איתנה גרגור: לא התקבל.

סתיו שפיר: לא התקבלה החלטה?

<איתנה גרגור: לא התקבלה החלטה.

סתיו שפיר: לא התקבלה כי לא החלטתם או כי לא התקבלה כי התנגדו?

<איתנה גרגור: היה דיון על זה, חלק אמרו שהם בעד, חלק היו נגד, חלק אמרו שזה קשור במסמך פנימי של התאגיד.

סתיו שפיר: ומה קרה בסוף הדיון?

<איתנה גרגור: בסופו של דבר הוא לא פורסם.

סתיו שפיר: כי היה רוב נגד?

<איתנה גרגור: לא, לא הגענו למצב כזה.

סתיו שפיר: לא הגעתם לקבלת החלטה.

<איתנה גרגור: לא.

סתיו שפיר: ומה עמדתך בעניין?

סתיו שפיר: כמבקרת הפנים, מה עמדתך?

סתיו שפיר: את בעד לחשוף את זה?

<איתנה גרגור: דעתי בעד ונגד.

<איתנה גרגור: יש צדדים בעד ויש צדדים נגד.

<איתנה גרגור: יש המון חוות דעת, יש ימי עיון מטעם לשכת המבקרים הפנימיים לנושא הזה של פרסום דוחות.

<איתנה גרגור: צריך להעלות את זה לדיון.

סתיו שפיר: אנחנו דנים בזה כרגע.

סתיו שפיר: אנחנו מדברים על משהו יותר עמוק מזה.

ניסן סלומינסקי: אני הבנתי, אבל את רוצה ממנה את עמדתה האישית.

ניסן סלומינסקי: הדיון התקיים בהנהלה שלהם.

סתיו שפיר: אבל הם לא קיבלו החלטה.

ניסן סלומינסקי: נכון ולכן צריך לוודא בהנהלה למה לא קיבלו.

ניסן סלומינסקי: היא לא יודעת לומר לך.

סתיו שפיר: אני לא תוקפת אותה חלילה.

סתיו שפיר: להיפך, אני מנסה לעזור לך להגיד את מה שאת רוצה.

<איתנה גרגור: לא התכוננתי, אבל אני יכולה להעביר אליך חוות דעת משפטיות ספציפיות ממוקדות לשאלה הזאת.

סתיו שפיר: של למה לא לפרסם פרוטוקולים.

<איתנה גרגור: בכלל, דוחות ביקורת פנימית, בעד ונגד פרסום בעיתונות.

סתיו שפיר: אני מציעה לא להעביר אלי אבל לפרסם את הדוחות האלה.

סתיו שפיר: לא צריך להעביר אלי אבל אפשר לפרסם את הדוחות האלה.

סתיו שפיר: אני מצטערת, אני רואה את הגיחוכים בוועדה.

סתיו שפיר: זה לא טרחני.

סתיו שפיר: הסיבה היא כי הגוף הזה הוא גוף שממומן מכספי ציבור והוא צריך לחשוף כל דבר שקורה בתוכו.

סתיו שפיר: כך אני מאמינה.

סתיו שפיר: על הבסיס הזה אני יושבת כאן.

<איתנה גרגור: יש עמדות שונות.

סתיו שפיר: זה לא סתם כדי להציק לכם.

<איתנה גרגור: מבקר המדינה הקודם היה בעד פרסום.

<איתנה גרגור: מבקר המדינה הנוכחי לא בעד.

<איתנה גרגור: צריך לקבל החלטה.

ניסן סלומינסקי: בסדר.

ניסן סלומינסקי: נמשיך.

ניסן סלומינסקי: דדי, נציב קבילות הציבור של רשות השידור.

<דדי מיקוביץ: שלום.

<דדי מיקוביץ: אני נמצא בתפקיד שנה וחצי.

<דדי מיקוביץ: במהלך הזמן הזה התרעתי והזהרתי עשרות פעמים על המצב הקיים ברשות השידור.

<דדי מיקוביץ: מאוד צר לי על מה שקורה כאן בוועדה ומאוד צר לי שצריכה להתכנס ועדת הכנסת ולהתריע בפני רשות השידור לנקוט בצעדים כדי למנוע הישנות מקרים כאלה.

<דדי מיקוביץ: חבל לי מאוד שרק בשבוע האחרון זה נעשה, אחרי שהדברים האלה נעשים יותר מ-15 שנים.

<דדי מיקוביץ: נציב קבילות הראשון ברשות השידור, ויקטור גרייבסקי, אמר שאין מספיק מענה טלפוני ברשות השידור, כך שאי אפשר להיתמם ולומר שבן אדם שהיה אחראי על המערכת פרש ומעכשיו יש עידן חדש.

<דדי מיקוביץ: לא מדובר בעידן חדש.

<דדי מיקוביץ: אולי יואב יתקן אותי, אבל לדעתי נמצאים אצל עורכי הדין מעל מאה אלף תיקים קיימים ואף אחד לא ביקש לקחת את התיקים האלה.

<דדי מיקוביץ: זאת אומרת, הבעיה קיימת.

<דדי מיקוביץ: ברגע שרשות השידור לא תמשוך את התיקים האלה מעורכי הדין, הם עדיין נמצאים בידיהם.

ניסן סלומינסקי: שאלתי והוא אמר שהם מבקשים אותם.

<דדי מיקוביץ: בסך הכול החלטת רשות השידור בחודש האחרון היא לא למסור יותר תיקים של רשות השידור לעורכי דין חיצוניים, אבל מאה אלף תיקים נמצאים אצל עורכי הדין והבעיות ימשיכו.

<דדי מיקוביץ: לעניין הפרוטוקולים, אני מצטרף לדעתה של חברת הכנסת שפיר שכל פרוטוקול, כל ישיבת הנהלה, כל ישיבת מליאה, כל ישיבת ועדה ברשות השידור וכל חוות דעת משפטית צריך לעלות לעיון הציבור.

<דדי מיקוביץ: זאת השקפתי האישית.

<דדי מיקוביץ: בלי קשר לזה, כמו שאמרתי, נמצאים עשרות אלפי תיקים, מעל מאה אלף תיקים, אצל עורכי הדין והבעיה לא תיפתר והתלונות ימשיכו להגיע.

<דדי מיקוביץ: אתה ציינת זאת בתחילת הישיבה.

<דדי מיקוביץ: אני סנסור של הציבור, אני מקבל פרומיל של הפרומיל ומעטים יודעים שקיימת נציבות קבילות ציבור ברשות השידור שאפשר להפנות אליה טענות.

<דדי מיקוביץ: לומר שקיבלתי בסך הכול 4,000 או אלפיים תלונות על אגרה בשנת 2013, יבואו המסנגרים על רשות השידור ויאמרו שיש לנו שני מיליון לקוחות ולכן מה זה אלפיים מתוך שני מיליון?

<דדי מיקוביץ: על כך אני אומר שזה לא סך התלונות על רשות השידור.

<דדי מיקוביץ: לרשות השידור יש עשרות אלפי תלונות בשנה והעיד על כך ממלא המקום.

<דדי מיקוביץ: אני רק סנסור של הציבור שיכול להצביע על מגמות.

<דדי מיקוביץ: חוסר הפיקוח הזה נמשך ויימשך כל עוד הנהלת רשות השידור לא תציב לעצמה יעד ותעדוף לתגבור אגף הגבייה ולשינוי דפוסי ההתנהלות.

<דדי מיקוביץ: מסכים חדשים למחשבים, זה לעשות צחוק מהעבודה כי ההנהלה צריכה להחליט שיש מחשבים חדשים ברשות השידור.

<דדי מיקוביץ: אני מקווה שהדיון הזה הוא לא סוף הדיון.

<דדי מיקוביץ: ועדת לנדס לא קשורה לדיון הזה.

<דדי מיקוביץ: לפני כן ברשות השידור היו 14 ועדות אבל שום דבר לא קרה.

<דדי מיקוביץ: אני מזכיר לכולם שגם טרכטנברג נתן המלצות ומקצתן התקבלו.

<דדי מיקוביץ: צריך לקחת במסגרת גם את סמכויות הוועדה.

<דדי מיקוביץ: אני מקווה שהדיון הזה לא ייפסק וימשיכו לפקח על הכספים שזולגים מרשות השידור.

ניסן סלומינסקי: תודה.

ניסן סלומינסקי: נציג ההסתדרות.

<דורון קרני: אני מחזיק תיק עובדי רשות השידור בהסתדרות.

<דורון קרני: אני מייצג כאן ארבעה ועדים של העובדים המינהליים בעיקרם שמאוגדים גם בוועד גג אחד.

ניסן סלומינסקי: מתוך 11 ועדים?

<דורון קרני: אין 11.

<דורון קרני: יש שניים של הטכנאים.

ניסן סלומינסקי: יש 11.

<דורון קרני: לא.

<דורון קרני: יש שניים של הטכנאים, אחד של האקדמאים ושניים של העיתונאים.

<דורון קרני: תשעה ועדים.

<דורון קרני: כנראה שניים אני לא מכיר.

<דורון קרני: ריבוי הוועדים הוא באמת אחת הבעיות ברשות השידור, אבל אנחנו מנסים להתמודד אתה.

<דורון קרני: אני באתי לכאן כדי להאיר נקודה אחת.

<דורון קרני: אנחנו מודעים למצבה של רשות השידור אבל יש לי רק בקשה אחת מחברי הכנסת, לא לשפוך את המים עם התינוק.

<דורון קרני: יש עובדים וצריך לדאוג להם.

<דורון קרני: אני חושב שאנחנו כבר גילינו אחריות פעם אחת – אני מדבר על ההסתדרות – בהסכמי הרפורמה.

<דורון קרני: הסכמנו לקיצוץ מסיבי של עובדים.

<דורון קרני: אני כמעט לא מכיר ארגון שבהסכם שליש מהעובדים שלו היו אמורים לסיים את עבודתם, שלושים אחוזים מהעובדים.

<דורון קרני: אגף הגבייה לבד אמור היה להצטמצם ברפורמה כמעט בחמישים אחוזים.

<דורון קרני: צמצומי סניפים, התרכזות בשלושה מוקדים כולל הקמת המוקד הטלפוני שהסכמנו עליו, כולל שינויים מבניים, כולל שינוי ארגוני באגף הגבייה.

<דורון קרני: לכל זה הסכמנו אבל מאחורי זה נמצאים העובדים.

<דורון קרני: זאת אומרת, אנחנו כעובדים לא באים נגד הרפורמות האלה.

<דורון קרני: לצערי הרב מסיבות כאלה ואחרות החליטו השרים לפיד וארדן להקפיא את הרפורמה או לבטל אותה, אני לא יודע, וזה בהחלט מצב לא בריא.

<דורון קרני: גם היום נעשים מהלכים בתוך רשות השידור ואנחנו נאלצים כל הזמן להתמודד אתם ואנחנו בעד לתקן את הליקויים.

<דורון קרני: שוב אני מביא את דוגמת המכרזים.

<דורון קרני: אמרתי שיש לי הבטחה בכתב.

<דורון קרני: הם ניסו לעקוף את זה ולעשות ועדת איתור ובכלל לבטל את אגף הגבייה.

ניסן סלומינסקי: לא סתם שאלתי בנושא הזה.

<דורון קרני: יש לנו את זה בכתב, כולל שלי גם עם המשנה ליועץ המשפטי ועם סמנכ"ל כוח אדם ויהיה מכרז.

<דורון קרני: התואר יישאר סמנכ"ל גבייה.

<דורון קרני: אנחנו לא מוכנים כרגע לעשות שינוי כלשהו כאשר כביכול הוסכם ברפורמה, וזה מה שההנהלה מנסה לעשות כל הזמן ואנחנו כאן עומדים עם היד על הדופק ועם האצבע בסכר.

<דורון קרני: יחד עם זאת, אני רוצה לומר כאן משהו לגבי אגף הגבייה.

<דורון קרני: דרך אגב, אנחנו בזמנו התנגדנו לכל הסיפור של עורכי הדין אבל קולנו לא נשמע.

<דורון קרני: יכול להיות שאם היו שומעים לנו אז, כל העניין הזה היה מתבטל כי האמנו, כמו שאנחנו מאמינים היום, שהעבודה יכולה להיעשות על ידי כוחות פנימיים ולאו דווקא ברשות השידור.

<דורון קרני: נפגשתי עם יואב וליואב יש הרבה רעיונות.

<דורון קרני: למרות שאני לא אמור לייצג אותו, דווקא מהצד של העובדים אני אומר שצריך לתת צ'אנס כי יש לו באמת רצון - וגם העובדים ישתפו פעולה כדי לשפר את המעמד של אגף הגבייה כלפי הציבור - לבטל את כל הגבייה הכוחנית.

<דורון קרני: אני אומר שאנחנו צריכים לחשוב גם על העובדים ולהמשיך לאפשר להם להתפרנס בכבוד.

ניסן סלומינסקי: תודה רבה.

ניסן סלומינסקי: העובדים.

<משה ליזמי: כל מה שהיה עם הסמנכ"ל הקודם שגרם למצב הקשה הזה בו נמצאים העובדים כאשר הוא נתן הכול לעורכי הדין ולעובדים לא היה מה לעשות.

<משה ליזמי: במשך שש השנים האחרונות הוא נתן את הכול לעורכי הדין.

<אבי חיים: לא נכון.

<אבי חיים: העובדים עבדו בשש השנים האחרונות.

<משה ליזמי: לא.

<משה ליזמי: אני מקווה שהסמנכ"ל החדש ישפר את המצב.

ניסן סלומינסקי: תודה רבה.

ניסן סלומינסקי: חבריי חברי הכנסת.

<קריאה: הציבור יכול לדבר?

ניסן סלומינסקי: קודם חברי הכנסת.

עיסאווי פריג': אדוני היושב ראש, חברים, בואו נהיה מציאותיים.

עיסאווי פריג': היום בכנסת מצוין יום הבריאות.

ניסן סלומינסקי: רצינו להגדיר את המחלה כדי שאפשר יהיה לטפל בה.

עיסאווי פריג': שואלים מה המחלה.

עיסאווי פריג': ברגע שמטילים על האזרח טיפול של עורך דין, זה חלק מהמחלה אתה הוא חי.

עיסאווי פריג': אני שואל כמה שאלות וחותר למסקנות.

עיסאווי פריג': אני עיינתי בדוח הזה ואני שואל מה צריך להיות יותר חמור מממצאים כאלו כדי שתהיה רעידת אדמה?

עיסאווי פריג': אלה ממצאים מאוד חמורים.

עיסאווי פריג': קודם כל, ברכות על הכנת הדוח ועל אומץ הלב בכתיבת הדברים.

עיסאווי פריג': לא ציפיתי לדברים כאלה.

עיסאווי פריג': הייתה לי תחושה שאתם הולכים לעשות טיוח אבל יש כאן אומץ.

עיסאווי פריג': ישנתם בשמירה, כולל את, במשך כמה שנים טובות אבל התעוררתם.

<איתנה גרגור: זה לא נכון.

עיסאווי פריג': ישנתם בשמירה אבל בסופו של דבר יצא משהו ממנו אפשר להתקדם.

עיסאווי פריג': אני יושב ומקשיב ורואה שהנה אנחנו מקבלים צוות חדש.

עיסאווי פריג': נציב תלונות הציבור בתפקידו שנה וחצי, המשנה למנכ"ל בתפקידו שנה, סמנכ"ל אגף הגבייה חדש בתפקידו.

עיסאווי פריג': כל הצוות הוא חדש.

עיסאווי פריג': זאת בשורה טובה.

עיסאווי פריג': יכול להיות שהסקנו מסקנות וזה טוב.

עיסאווי פריג': אני מחלק את דבריי לשני חלקים.

עיסאווי פריג': האם מי שעשה טעות ולא משנה מהי – שחיתות, גניבה, חוסר ניהול – צריך לשלם את המחיר או לא?

עיסאווי פריג': השאלה השנייה היא לגבי העתיד.

עיסאווי פריג': אני רואה את הכוונות אצל החברים והעתיד, דהיינו, שיטה מובנת, ברורה ואומרת לאן אנחנו הולכים.

עיסאווי פריג': שמעתי מדדי שהוא לא אופטימי.

עיסאווי פריג': צריך לדון בעבר ובעתיד ואני קודם כל אתייחס לעבר.

עיסאווי פריג': אני חושב שהחומר הזה דורש התערבות של היועץ המשפטי שייתן את דעתו עליו כי אנחנו לא יכולים לעבור לסדר היום על דברים חמורים כפי שכתובים כאן.

עיסאווי פריג': אני מדבר רק על מה שכתוב.

עיסאווי פריג': כל סעיף שאני אקריא, הוא יותר חמור מהסעיף האחר.

עיסאווי פריג': כל סעיף שאני אקריא וסתם, עברתי ברפרוף.

עיסאווי פריג': אני חושב שזה לא גובל בפלילים ואני לא צריך להחליט אם זה גובל בפלילים או לא, אבל אני חושב שזה עבר את גבול הפלילים.

עיסאווי פריג': אנחנו מדברים על 130 מיליון שקלים שכר טרחה ששילמתם לעורכי הדין, מתוכם הציבור הוציא מכיסו 91 מיליון שקלים.

עיסאווי פריג': בו זמנית המשכתם לפטר עובדים.

עיסאווי פריג': כתוב כאן שהתבצעה סגירת סניפים ופיטורי עובדים.

עיסאווי פריג': ב-91 מיליון שקלים שסגרנו משפחות ולא ניסינו לשפר או לקדם עובדים או לקנות מסכי מחשבים, לקחנו מהציבור 91 מיליון שקלים וצ'יפרנו עורכי דין עם גיבוי מוחלט.

עיסאווי פריג': מאיפה הגיבוי הזה?

עיסאווי פריג': זה קשר און-ליין, תעשה מה שאתה רוצה.

עיסאווי פריג': אתם אומרים לי שהציבור ממנו נלקחו 91 מיליון שקלים והוא ישתוק?

עיסאווי פריג': איך?

עיסאווי פריג': הדעת לא מקבלת זאת.

עיסאווי פריג': 91 מיליון שקלים.

עיסאווי פריג': איך אפשר לקבל את זה שנעזוב את העבר ונסתכל על העתיד?

עיסאווי פריג': אני אומר לכם למה אני כועס על כך שהמנכ"ל לא משתתף בדיון.

עיסאווי פריג': מסקנות ברמות האלו מחייבות שכולם יעמדו על הרגליים.

עיסאווי פריג': כאן יש דברים בלתי נתפסים.

עיסאווי פריג': אני פונה אליך אדוני היושב ראש – וחבל שיתר חברי ועדת הכספים לא נמצאים כאן – ואומר שצריכים להיות אמיצים בדרישה שלנו.

עיסאווי פריג': לא ועדות, לא ועדת לנדס ולא 14 ועדות.

עיסאווי פריג': כאן יש דברים ברורים שלא משתמעים לשתי פנים.

עיסאווי פריג': אנחנו צריכים לצאת מכאן עם המלצה ברורה האומרת שהחומר הזה יעבור ליועץ המשפטי שייתן את הטיפול החמור שצריך להיות.

עיסאווי פריג': הדבר השני הוא כלפי הצוות החדש שיושב מולנו.

עיסאווי פריג': אגיד לכם את האמת, אני בספק אם צריך לסמוך עליכם.

עיסאווי פריג': תרשו לי, צריך להיות מעקב אחריכם.

עיסאווי פריג': המערך יצא לדרך.

עיסאווי פריג': השידור הציבורי הוא דבר חשוב ועמדתי האישית ועמדת מפלגתי, מרצ, בעד השידור הזה שצריך לחזק אותו, אבל לא על חשבון האזרח הפשוט ולא להרוס לו את הבריאות.

עיסאווי פריג': אני מבקש ממך שנהיה אמיצים ונוציא את המסקנות הנכונות בלי טיוח כי זה דבר עליו לא ניתן לשתוק.

ניסן סלומינסקי: יישר כוח.

ניסן סלומינסקי: נציג ציבור.

<נעמי מורביה: אני יושבת ראש מטה מאבק הנכים.

<נעמי מורביה: אני רוצה לספר אנקדוטה.

<נעמי מורביה: כאשר נכנסנו למשא ומתן עם ממשלת ישראל ב-2011, אחת הבקשות שלנו, של פורום ארגוני הנכים שהשתתף במשא ומתן, הייתה בנושא ביטול האגרה לנכים שיש להם מעל 75 אחוזים אי כושר השתכרות כי מן הסתם אדם שאיננו משתכר וחי מגמלה של 2,100 שקלים שממשלת ישראל נותנת לו ביד ימין, לא יכול להיות שביד שמאל ייקחו לו סכומים כאלה.

<נעמי מורביה: אז נענינו בזעקת הקוזק הנגזל: גוועלד, לא, אנחנו לא נעמוד בזה, רשות השידור תקרוס.

<נעמי מורביה: אני שומעת את המספרים שעפים כאן ושערותיי סומרות.

<נעמי מורביה: סכומים של מיליונים על גבי מיליונים שהלכו לעורכי דין.

<נעמי מורביה: אנחנו דיברנו בסך הכול על סכום של כשמונה מיליון שקלים לשנה.

<נעמי מורביה: כמו שיש פטור מאגרה לחד הוריות, ביקשנו את הפטור הזה לאנשים עם מוגבלות.

<נעמי מורביה: אנחנו הרי חיים מקצבה שניתנת על ידי המדינה, אנחנו לא מייצרים הכנסה ולכן ממה יגבו מאתנו?

<נעמי מורביה: אני חוזרת על הקריאה וחוזרת על הבקשה ומבקשת מיושב ראש ועדת הכספים לשקול את האפשרות לתת את ההנחיה הזאת לאור הסכומים שאתה שומע שעפים כאן לכל רוח.

<נעמי מורביה: באמת, לעשות חסד - כי זה כבר לעשות חסד – עם הציבור שאין לו פה ואני כרגע הפה שלו ולפטור אותנו מאגרת הטלוויזיה.

<נעמי מורביה: אנחנו לא ציבור שמממן את עצמו.

<נעמי מורביה: גם בנושא של הגבייה, האנשים האלה שמקבלים אלפיים שקלים במקרה הטוב, חלקם מקבלים הרבה פחות מהסכום הזה כאשר שישים אחוזי כושר מזכים ב-1,100 שקלים קצבה אבל משיתים עליהם עיקולים והוצאה לפועל.

<נעמי מורביה: אני מבקשת שתהיה הנחיה, שיהיה כתוב בתקנות, שיהיה כתוב בחוק, שהאנשים שחיים מקצבת נכות – לא ניתן יהיה לעקל להם את חשבון הבנק.

<נעמי מורביה: בגלל אגרת טלוויזיה לא לקנות תרופות?

<נעמי מורביה: לא לקנות לחם?

<נעמי מורביה: צריכה להיות איזו מידתיות.

עיסאווי פריג': יואב, אני חושב שאת הכספים של דצמבר המיועדים לעורכי הדין, אתה צריך להקפיא.

עיסאווי פריג': זאת החלטה שאני מבקש שנקבל.

ניסן סלומינסקי: אני מקווה בזמן הקרוב לקיים כאן דיון על כל נושא ההנחות לגבי נכים.

ניסן סלומינסקי: נכי צה"ל נמצאים במצב עוד יותר פרדוכסלי – ואני לא מדבר רק על האגרה אלא על מים ועל דברים אחרים – מאחר והם לא נמצאים בדיסקט של הביטוח הלאומי.

ניסן סלומינסקי: אני אקיים כאן דיון יותר מקיף ושם אני מקווה שהדברים האלה יבואו לידי פתרון.

<נעמי מורביה: תודה רבה.

עיסאווי פריג': מה לגבי הקפאת הכספים של דצמבר?

ניסן סלומינסקי: עוד דקה אני מגיע לסיכום.

ניסן סלומינסקי: האגודה לזכות הציבור לדעת, בבקשה.

<נילי בן גיגי-וולף: לא נותר לי הרבה זמן כדי להציג את ההצעה.

<נילי בן גיגי-וולף: כמו כולנו כאן, אני שומעת את כל הדברים הנוראים שנאמרים.

ניסן סלומינסקי: תציגי את עצמך לפרוטוקול.

<נילי בן גיגי-וולף: אני מנכ"לית האגודה לזכות הציבור לדעת.

<נילי בן גיגי-וולף: אנחנו עמותה שעוסקת בביקורת על התקשורת הישראלית.

<נילי בן גיגי-וולף: יש פתרון כל כך פשוט לכל הזוועות עליהן שמענו כאן ולמצב המביש אליו נקלענו.

<נילי בן גיגי-וולף: אנחנו כבר שנים מנסים לקדם את היוזמה הזאת שמתקבלת בברכה על ידי רוב הצדדים אבל לצערנו היא עדיין נדחית בטענות שווא.

<נילי בן גיגי-וולף: שמענו בשבריר מילה את הטענה שלך ואני רוצה לנסות לסבר את אוזנך.

<נילי בן גיגי-וולף: אנחנו מדברים על מהפך בכל אגרת רשות השידור באופן שייתר ויחסוך את המצב בו אנחנו נמצאים כיום ואפילו יביא לחסכון בגובה האגרה לרוב אזרחי המדינה.

<נילי בן גיגי-וולף: כיום כבר יש מערך גבייה מתפקד ועובד של אגרת הרדיו באמצעות רישיון הרכב.

<נילי בן גיגי-וולף: יכולים לספר כאן אנשי המקצוע על אחוזי הגבייה הגבוהים באופן הזה שעומדים על קרוב למאה אחוזים, אם אינני טועה.

ניסן סלומינסקי: מאה אחוזים כי אחרת אין אפשרות לעבור טסט.

<נילי בן גיגי-וולף: בוודאי.

<נילי בן גיגי-וולף: מצד שני באגרת הטלוויזיה אנחנו מדברים על משהו כמו שישים אחוזים, אם אינני טועה, של גבייה.

ניסן סלומינסקי: תלוי.

ניסן סלומינסקי: עורכי הדין גבו 15 אחוזים.

<נילי בן גיגי-וולף: נכון.

<נילי בן גיגי-וולף: אנחנו מבקשים לבטל את ההפרדה שיש כיום בין נושא הרדיו והטלוויזיה ולאחד אותו לאגרה אחת שהיא אגרת רשות השידור ואני מבקשת לנמק זאת בקצרה.

<נילי בן גיגי-וולף: ממילא כיום רשות השידור נותנת שירות לא רק ברדיו ובטלוויזיה אלא נהנים מהשירות שלה בטלפון הסלולרי, במחשב, בטאבלטים.

<נילי בן גיגי-וולף: הטכנולוגיה הקיימת היום הפכה את החלופה של רדיו וטלוויזיה לאנכרוניסטית לחלוטין.

<נילי בן גיגי-וולף: הדרך הנכונה היא להסתכל על זה כעל אגרה אחת עבור השירות שנקרא רשות השידור וכשם שבארנונה אני משלמת גם על כביש שאינני נוסעת בו, כך גם ברשות השידור.

<נילי בן גיגי-וולף: מעבר לכך, הרבה לא יודעים וחושבים שאגרת הרדיו משלמת את הרדיו ואגרת הטלוויזיה משלמת את הטלוויזיה ולא היא.

<נילי בן גיגי-וולף: הכספים שנכנסים מאגרת הטלוויזיה מממנים גם את תקציב הרדיו.

<נילי בן גיגי-וולף: כלומר, ממילא קיים נתק.

<נילי בן גיגי-וולף: אני אשמח לחלק לכל מי שמעוניין את החומר בנוגע לנושא הזה.

<נילי בן גיגי-וולף: לא אטריח אתכם בנתונים אבל עשינו תחשיב וראינו שמדובר על חסכון של 157 מיליון שקלים ל-1.25 מיליון בתי אב בישראל, אם אנחנו עוברים לשיטה שלנו כיוון שאחוזי הגבייה עולים באופן משמעותי, דבר שמאפשר להוריד את סכום הגבייה.

<נילי בן גיגי-וולף: זה מצמצם למינימום את עלויות הגבייה ובוודאי שלא נגיע למצבים המבישים אליהם הגענו עד היום.

<יואב אשכנזי: לא הבנתי.

<יואב אשכנזי: למי את מציעה שנעביר את הגבייה?

ניסן סלומינסקי: רגע.

ניסן סלומינסקי: שמעתי ואני מודה לך.

ניסן סלומינסקי: אמרתי כבר בתחילת הישיבה שיש שתי שיטות פרט לקיים או יהיה קיים כאשר שיטה אחת היא לבטל את האגרה ולהוסיף אחוז מסוים באחד המסים שהמדינה גובה.

<נילי בן גיגי-וולף: יש מדינות שעשו את זה באמצעות חברת חשמל.

ניסן סלומינסקי: יכול להיות.

ניסן סלומינסקי: יש רעיון כזה.

<נילי בן גיגי-וולף: זה כבר מנגנון קיים שכדאי לנצל אותו.

ניסן סלומינסקי: יש רעיון שלא יעברו טסט אלא אם כן משלמים את האגרה.

<נילי בן גיגי-וולף: אני מבקשת להעלות עוד נקודה אחרונה שלא הספקתי להתייחס אליה.

<נילי בן גיגי-וולף: כיום האגרה היא אחד המסים הלא סוציאליים ביותר שקיימים.

<נילי בן גיגי-וולף: עשיר ועני משלמים אותו הדבר.

<נילי בן גיגי-וולף: אדם עני עם מקלט פשוט אחד משלם כמו שמשלם בעל אחוזה עם עשר פלזמות.

<נילי בן גיגי-וולף: המעבר לגבייה באמצעות רכב עושה את זה סוציאלי יותר כי אדם שיש לו רכב, מן הסתם יש לו יותר אמצעים מאשר אדם שאין לו רכב.

ניסן סלומינסקי: שמענו את הרעיון ואנחנו מכירים את הצדדים.

<קריאה: זה לא נכון מה שאת אומרת.

<קריאה: לפעמים הרכב מהווה רגליים עבור אותו אדם.

עיסאווי פריג': האגרה עבור מרצדס היא גבוהה יותר.

<קריאה: בלי רכב אני לא יכול ללכת.

ניסן סלומינסקי: מחר את תשבי כאן בלבוש אחר ותצדיקי מגזר שלם שנניח אין לו טלוויזיה אבל יש לו רכב ובגלל שיש לו רכב, תחייבי אותו לשלם גם אגרת טלוויזיה וזה, כאמור, כשאין לו טלוויזיה.

<נילי בן גיגי-וולף: ניסיתי להסביר למה הזיקה לטלוויזיה כבר לא קיימת.

<נילי בן גיגי-וולף: יש כאלה שמשתמשים במחשב ובסלולרי והוא לא משלם לרשות השידור.

ניסן סלומינסקי: השאלות יידונו.

ניסן סלומינסקי: שמענו את עמדתך.

ניסן סלומינסקי: אני רוצה לסכם.

ניסן סלומינסקי: להערה האחרונה של דדי שאמר שהיו כבר 14 ועדות ושום דבר לא יצא.

ניסן סלומינסקי: מקובל אצלנו שבסוף אנחנו כן מממשים.

ניסן סלומינסקי: אם אנחנו לוקחים משהו לידינו, בסופו של דבר אנחנו כן מממשים.

ניסן סלומינסקי: שמענו את הדברים ואכן לפי מה שאתה אומר הדוח הזה יוגש ליועץ המשפטי.

ניסן סלומינסקי: אני חושב שהוא כבר נמצא בתהליכים מסוימים.

ניסן סלומינסקי: הוועדה תחכה לדוח ועדת לנדס ונראה מה כתוב בו.

ניסן סלומינסקי: יכול להיות שהדוח יגרום למהפך.

ניסן סלומינסקי: הדוח אמור לצאת בתוך שבועיים ואני גם יודע מי מרכז אותו והוא אדם מאוד רציני.

ניסן סלומינסקי: יכול להיות שהדוח הזה יעשה את המהפך הנדרש ובאמת יהיה לנו שידור ציבורי כפי שמתאים ויאה למדינת ישראל בשנת 2014.

ניסן סלומינסקי: והיה ולא או והיה והדוח יהיה טוב אבל לא ימומש ולא יבוצע, אנחנו נמשיך הלאה ואני מניח שבסופו של דבר כן נגיע לפתרונות.

ניסן סלומינסקי: כאמור, אנחנו נחכה לדוח ועדת לנדס.

עיסאווי פריג': בדצמבר הקפאת שכר טרחת עורכי הדין.

ניסן סלומינסקי: אני לא יודע להגיד בדיוק אבל רשמתי את ההמלצה שלך ונבדוק אותה.

עיסאווי פריג': הדברים שיואב אמר הם חמורים וצועקים לשמים.

עיסאווי פריג': הייתה מדינה בתוך מדינה.

<דדי מיקוביץ: עדיין.

ניסן סלומינסקי: זאת מדינה בתוך מדינה בתוך מדינה כי אגף הגבייה מהווה מדינה עצמאית בתוך רשות השידור.

ניסן סלומינסקי: רשות השידור, מתברר שהיא מדינה בתוך מדינת ישראל.

ניסן סלומינסקי: אני רוצה לסכם את הדיון נכון להיום אבל אנחנו נמשיך בו הלאה.

ניסן סלומינסקי: גם הדוח וגם מה ששמענו, אלה דברים חמורים מאין כמוהם עד כדי על גבול הפלילי ועד כדי מחשבה אולי לבנות את רשות השידור או את השידור הציבורי בצורה אחרת.

ניסן סלומינסקי: אנחנו כן ניתן צ'אנס לוועדה שעסקה בזה, ואני מקווה לפני ולפנים, להגיש את המלצותיה תוך תקווה שההמלצות שלה יהיו מספיק טובות וייתנו פתרון.

ניסן סלומינסקי: אנחנו נעקוב אחרי הדברים.

ניסן סלומינסקי: והיה והפתרונות לא טובים או הפתרונות טובים אבל הם לא ייושמו, אנחנו נמשיך לעסוק בזה וכן נמצה את האפשרויות.

ניסן סלומינסקי: יש בכוחנו לעשות זאת ונעשה זאת.

ניסן סלומינסקי: בהצלחה לכל אלה שמשפרים את הדברים בינתיים.

ניסן סלומינסקי: הוועדה תיתן המלצות גם לגבי שיטת גביית האגרה ואם תהיה או לא.

ניסן סלומינסקי: תודה רבה.

ניסן סלומינסקי: אנחנו נועלים את הדיון הזה ומתחילים בדיון הבא.